Budak Sekolah dan Perkembangan Mental

Pernahkah kita sebagai ibu bapa terfikir mengenai kesejahteraan budak sekolah dan anak kita di sekolah? Adakah mereka benar-benar menikmati masa di sekolah atau sekadar memenuhi kehendak guru dan ibu bapa tanpa sebarang keseronokan menghadirinya? Budak sekolah yang mengalami peristiwa traumatik di sekolah pada kebiasaannya tidak meluahkannya dan bertindak memendamnya. Bagi kejadian yang kerap dialami oleh budak sekolah seperti buli, ia memberi kesan yang buruk kepada mereka memandangkan ia melibatkan kecederaan yang mungkin bukan sahaja melibatkan fizikal, malah melibatkan mental budak sekolah. Setiap kali berbicara tentang buli, seringkali terbayang perwatakan ganas budak sekolah di sekolah bergaduh sesama sendiri. Gejala buli sangat merisaukan golongan ibu bapa dan guru-guru di sekolah kerana akan mengakibatkan pelbagai kesan negatif terhadap mangsa buli atau si pembuli itu sendiri.

Mengapa budak sekolah membuli?

Menurut kajian yang dilakukan bertahun-tahun, kanak-kanak yang membuli ini cenderung mempunyai tahap keyakinan diri yang rendah, skil sosial yang kurang baik serta tidak mempunyai ramai kawan. Selain itu mereka juga sebenarnya pernah menjadi mangsa buli sebelum menjadi pembuli. Namun begitu, pakar psikologi kini mula menjumpai sesuatu yang baharu. Mereka menyatakan bahawa pembuli sebenarnya mempunyai skil sosial yang kadangkala lebih baik daripada kanak-kanak lain. Selain itu, mereka juga membuli kerana terdapat sokongan daripada kawan-kawannya yang menganggap si pembuli itu sebagai ketua mereka.

Skil sosial pembuli yang baik tidak semestinya akan menyebabkan mereka lebih disenangi oleh rakan-rakan mereka. Mereka cenderung menggunakan perasaan empati mereka untuk mengesan mangsa buli yang mudah untuk dijadikan sasaran. Kemudian, mereka akan mula menunjukkan dominasi dan kekuasaan terhadap mangsa buli.

Antara punca utama budak sekolah membuli adalah perasaan marah, kurang perhatian daripada ibu bapa dan keganasan domestik. Sekiranya di rumah juga sering kali mereka melihat keganasan berlaku di depan mata mereka, maka tidak hairan jika anak anda itu juga cenderung melakukan gejala seperti membuli dan gejala negatif yang lain.

Tanpa pengawasan yang sepatutnya, budak sekolah ini akan terlibat dengan banyak masalah. Mereka akan lebih mudah terbabit dalam pergaduhan, merosakkan harta benda selain lemah dalam pembelajaran. Sejurus mencapai usia dewasa, mereka lebih cenderung untuk mengambil dadah dan alkohol, mempunyai masalah dalam pekerjaan dan perhubungan atau lebih malang lagi, dimasukkan ke penjara akibat salah laku.

Apakah yang perlu dilakukan mengenai gejala buli budak sekolah?

Seperti yang dinyatakan di atas, gejala buli dalam kalangan budak sekolah berlaku akibat perasaan marah, kurang perhatian daripada ibu bapa ataupun pengalaman kanak-kanak itu terhadap keganasan. Berikut merupakan punca dan langkah mengatasinya bagi membendung gejala tidak sihat ini.

Perasaan marah

Budak sekolah yang membuli ini sebenarnya mempunyai masalah dalaman dalam diri mereka. Ini mungkin disebabkan masalah peribadi yang berlaku sama ada di rumah atau di sekolah. Mereka akan menjadikan gejala buli ini sebagai cara untuk melepaskan kemarahan mereka.

Dalam kes ini, anda perlu mengubah persekitaran anak anda agar menjadi lebih positif dan lebihkan berkomunikasi dengan mereka. Jika keadaan masih tidak berubah, bawa anak anda berjumpa pakar untuk khidmat nasihat atau rawatan.

Kurang perhatian

Budak sekolah yang membuli ini sebenarnya memerlukan perhatian daripada individu lain. Mereka menyangka perbuatan membuli kanak-kanak lain adalah satu perbuatan yang nampak hebat di mata kanak-kanak lain sekali gus menganggap diri mereka penting dan terkemuka dalam kalangan rakan-rakan mereka.

Untuk menyelesaikan hal ini, anda perlu memberi lebih perhatian kepada anak anda. Rapatkan hubungan sesama anda dan ambil masa untuk berkomunikasi dengan anak anda. Namun anda diingatkan untuk tidak terlalu memaksa kerana mereka masih memerlukan privasi mereka untuk menenangkan diri.

Keganasan domestik

Budak sekolah akan belajar gejala buli ini ketika berada di rumah. Budak sekolah yang menjadi pembuli kebanyakannya datang daripada keluarga yang turut menggunakan keganasan ketika berada di rumah. Contohnya, adik-beradik lelaki yang lebih tua akan menggunakan kekerasan dan membuli adik mereka yang lebih lemah dan muda bagi mendapatkan autoriti.

Sekiranya situasi ini berlaku di rumah anda, hentikannya segera dan berbincang dengan anak anda. Anda perlu menerangkan tentang kelakuan tidak baik ini kepada mereka yang hanya akan mendatangkan kesan negatif. Berbincang bersama anak anda bagi mendapatkan solusi yang paling baik bagi menjamin keharmonian dalam kehidupan keluarga anda sekali gus menghentikan gejala buli yang semakin membimbangkan kini.

Bagaimana mengetahui jika anak anda menjadi mangsa buli budak sekolah?

Pernahkah anda memandang anak anda dan berasa mereka sebenarnya kelihatan takut dan teragak-agak untuk pergi ke sekolah atau taman permainan bersama rakan mereka? Anda mungkin mengambilnya sambil lewa sahaja dan menganggap anak anda cuma terlalu malu atau terlalu malas. Namun begitu, anda sebenarnya perlu tahu bahawa terdapat kemungkinan anak anda menjadi mangsa masalah sosial yang sangat berbahaya iaitu buli.

Bagaimana mengetahuinya?

Gejala buli akan mengakibatkan perasaan malu yang sangat teruk buat mangsa terutamanya dalam kalangan kanak-kanak. Disebabkan itu, anak anda mungkin hanya akan berdiam diri dan melaluinya seorang diri. Ibu bapa seharusnya lebih peka terhadap kondisi anak dan mempelajari petanda jika anak anda dibuli. Berikut merupakan 5 petanda biasa yang menunjukkan bahawa anak anda menjadi mangsa buli:

Kecederaan seperti lebam, luka, calar dan lain-lain: Jika anak anda kerap dan banyak mengalami kecederaan abnormal, ia mungkin disebabkan mereka dibuli. Ibu bapa perlu memberi perhatian lebih terhadap kecederaan dalaman mereka seperti sakit perut atau kepala. Ini mungkin lebih sukar untuk dikesan namun mendatangkan kesan sampingan yang lebih teruk.

Kehilangan barangan hak milik: Kanak-kanak sememangnya sangat mudah kehilangan barangan, namun jika majoriti barangan hak milik mereka kerap rosak atau hilang, anda perlu berwaspada kerana anak anda mungkin menjadi mangsa buli.

Perubahan tingkah laku: Anak anda mungkin kerap terlepas waktu makan, sukar tidur atau gagal mengawal emosi. Selain itu, anak anda mungkin berkeras tidak mahu ke tempat awam seperti sekolah atau taman permainan.

Keputusan teruk di sekolah: Anda perlu risau jika gred anak anda di sekolah merudum dengan teruk.

Tidak mempunyai ramai rakan: ini tidak semestinya tepat kerana ada kanak-kanak yang memang bersikap pemalu. Namun begitu, anak anda mungkin akan mempunyai rakan yang sangat sedikit jika dia merupakan seorang mangsa buli.

Apakah yang perlu dilakukan?

Sikap ibu bapa yang tidak mengambil berat tentu sekali bukan penyelesaiannya. Jika anak anda tidak mahu berkongsi masalah mereka, anda boleh memerhatikan reaksi mereka dengan bertanyakan soalan yang melibatkan topik. Contohnya, anda boleh bertanya di mana mereka meletakkan barangan peribadi mereka dan jika mereka tidak menjawab, teruskan bertanya jika ada individu lain yang mencuri barangan tersebut.

Ketika ini, perhatikan riak wajak, bahasa tubuh serta nada suara mereka. Jika anak anda sudah bersedia untuk bercerita, pastikan mereka selesa dan percaya dengan anda. Jangan sesekali memarahi mereka kerana ini bukanlah salah mereka. Sebaiknya, biarkan mereka meluahkan perasaan mereka seterusnya menenangkan dan puji mereka kerana berani menceritakan perkara yang betul kepada anda.

Selain itu, anda juga boleh berbincang dengan cikgu di sekolah anak anda atau terus berjumpa pengetua sekolah bagi membincangkan langkah intervensi yang boleh dilakukan untuk membendung gejala buli ini. Jika gejala ini masiih berlaku dan anak anda terus menjadi mangsa, anda seharusnya berjumpa dengan ibu bapa pembuli untuk berbincang.

Akhir sekali, ajar anak anda bagaimana untuk melindungi diri sendiri. Ajar mereka untuk mendapatkan bantuan daripada individu dewasa jika mereka berasa terancam dan selalu berada dalam kumpulan yang besar untuk mengurangkan risiko ancaman. Sebagai ibu bapa, sentiasa ingatkan anak anda akan perkara ini sebelum keluar ke mana-mana.

Buli dan peristiwa traumatik lain turut memberi kesan terhadap kewujudan mogok sekolah oleh budak sekolah yang terbabit. Persekolahan merupakan satu tanda tempoh peralihan dalam kehidupan setiap individu untuk mengembangkan rasa berdikari dan menyesuaikan diri dengan peringkat berpisah daripada ibu bapa dan berjumpa dengan individu baru. Tidak dinafikan, terdapat banyak cabaran yang perlu ditempuhi budak sekolah dalam kehidupan bersekolah. Sesetengah cabaran adalah mudah untuk diselesaikan, namun ada juga yang sukar. Jika masalah tersebut dibiarkan tanpa sebarang penyelesaian, perasaan negatif seperti ketakutan, kemurungan, dan kegelisahan mungkin akan wujud dari semasa ke semasa, yang akhirnya mewujudkan gangguan psikologi yang dipanggil ‘mogok sekolah’. Walaupun usia umum untuk gangguan ini bermula adalah dari 10 hingga 13 tahun, risiko mogok sekolah ini tidak terhad kepada sebarang jantina, etnik dan kumpulan usia.

Simptom mogok sekolah

Jika simptom berikut berlaku berulang kali selepas anak anda memulakan persekolahan, berkemungkinan besar ia adalah tingkah laku mogok sekolah yang mungkin wujud:

Sikap tidak normal seperti agresif, penafian, keletihan, kemurungan, kegelisahan sosial, ketakutan dan panik.

Sikap mencari perlindungan yang berlebihan.

Suka berkepit dengan individu dewasa secara berlebihan.

Mengamuk atau menangis apabila perlu ke sekolah.

Melarikan diri daripada sekolah atau rumah.

Cuba untuk lambat, tiba ke sekolah selambat yang boleh.

Cuba mendapatkan keizinan untuk tidak hadir ke sekolah atau kerap untuk mendapatkan rawatan harian untuk masalah fizikal seperti kekejangan perut, sakit kepala atau mual. Walau bagaimanapun, simptom ini hilang sebaik sahaja mereka dibenarkan pulang ke rumah.

Punca mogok sekolah

6 punca yang biasanya menjadi penyebab utama:

Kesukaran untuk bersosial seperti pengucapan awam, pengasingan, konflik atau dibuli dengan rakan.

Kesukaran dalam akademik seperti kesukaran dalam hal berkaitan gred atau kegelisahan ujian.

Kesukaran atau konflik dengan guru.

Kegelisahan perpisahan, iaitu rasa takut sesuatu mungkin berlaku kepada mereka atau ibu bapa mereka apabila berpisah.

Peristiwa traumatik seperti kesakitan atau kematian ahli keluarga atau perpisahan atau perceraian ibu bapa.

Manfaat yang diperolehi apabila duduk di rumah seperti dapat menonton televisyen, bermain permainan video atau meluangkan masa dengan keluarga tersayang.

Langkah penyelesaian mengatasi mogok sekolah

Pengenalan dan pengintegrasian secara berperingkat untuk ke sekolah dan kelas. Pelajar mungkin hanya menghadiri sesi makan tengahari dan menghadiri beberapa kelas kegemaran untuk peringkat permulaan bagi beberapa hari. Peningkatan secara berperingkat dan berterusan ini untuk memberikan pelajar pendedahan terhadap persekitaran yang membuatkan pelajar merasakan bahawa tiada apa yang perlu ditakuti apabila menghadiri kelas.

Pertemuan tidak formal bersama guru. Ini membolehkan penyelesaian sebarang salah faham yang timbul kepada anak anda kepada guru mereka dan juga dalam masa yang sama memperkukuhkan ikatan antara kedua-dua pihak.

Perbincangan mendalam. Ini dapat membantu untuk lebih memahami masalah dan kebimbangan serta ketakutan dari akar umbi, sekali gus mencari pendekatan yang sesuai untuk membantu mereka mengatasi masalah mereka.

Bagaimana untuk memastikan keselamatan anak anda di sekolah?

Sekolah merupakan antara tempat yang paling selamat untuk kanak-kanak, namun, memastikan keselamatan anak di sekolah merupakan kebimbangan bagi sebilangan besar ibu bapa. Penyakit, kemalangan dan kecemasan boleh berlaku, persediaan kecil boleh membantu untuk memastikan anak selamat di sekolah.

Sediakan anak dengan maklumat untuk dihubungi

Ibu bapa perlu memastikan anak dapat mengingati semua makluman individu penting untuk dihubungi, termasuk nama penuh, alamat dan nombor telefon ibu bapa. Ia adalah untuk membantu anak untuk dapat menghubungi ibu bapa apabila berlaku kecemasan. Disarankan juga untuk memberikan pihak sekolah maklumat tersebut dan memaklumkan jika berlaku sebarang perubahan. Maklumat seperti preskripsi ubatan, masalah perubatan, pembedahan yang pernah dijalankan adalah penting untuk dimaklumkan kepada pihak sekolah.

Maklumkan kepada sekolah mengenai keadaan kesihatan anak

Sekiranya anak anda mempunyai masalah kesihatan yang kronik, seperti asma, diabetes atau alahan yang teruk, anda perlu mempunyai pelan perancangan yang teratur dengan sekolah. Ibu bapa perlu meminta untuk berjumpa dengan individu yang bertanggungjawab terhadap keperluan kesihatan kanak-kanak untuk berbincang mengenai situasi yang dihadapi anak. Untuk melindungi anak anda, adalah sebaiknya untuk melatih mereka untuk bertindak balas jika berlaku sebarang kes kecemasan atau untuk mengendalikan ubatan. Adalah penting untuk kanak-kanak mengetahui cara untuk menyelamatkan diri atau meminta bantuan daripada guru atau rakan.

Ajarkan asas kebersihan dan penjagaan diri

Membasuh tangan merupakan satu rutin kebersihan diri yang membantu melindungi kanak-kanak daripada jangkitan. Oleh itu, ibu bapa perlu sentiasa mengingatkan anak mengenai barangan yang mereka tidak boleh kongsikan dengan individu lain seperti berus gigi, tuala, pisau cukur, sapu tangan, penyepit kuku dan barang-barang peribadi lain, kerana berkongsi mungkin menjadi punca kepada jangkitan.

Dapatkan vaksin mengikut ketetapan masa

Sekolah merupakan antara tempat yang penuh dengan banyak individu, menjadikan ia antara sumber penyebaran virus dan penyakit. Oleh itu, mengikuti jadual vaksin yang ditetapkan adalah antara cara penting untuk melindungi anak anda daripada penyakit di sekolah. Setiap dos vaksin adalah penting kerana ia melindungi dan melawan penyakit berjangkit yang menjadi ancaman kepada kesihatan.

Berwaspada dengan pembuli

Seorang kanak-kanak yang menjadi mangsa buli jarang berkongsi cerita dengan individu lain terutamanya ibu bapa mereka. Dan sebagai ibu bapa, anda harus sentiasa mengambil berat dan berbual dengan anak anda serta mengenal pasti sebarang tanda amaran, seperti kemerosotan gred, merayu untuk tidak hadir ke sekolah atau menyendiri daripada sosial. Mengenali rakan kepada anak anda juga boleh membantu anda untuk memahami anak anda, situasi mereka dan mencari jalan untuk membantu.

Peraturan keselamatan lain

Jika anak anda mengambil bahagian dalam acara sukan sekolah, pastikan mereka memakai pakaian yang betul semasa bermain. Ibu bapa perlu mengenal pasti simptom gegaran dan memerhatikan keadaan anak selepas mereka pulang daripada aktiviti sukan.

Ajarkan kepada anak anda tentang peraturan keselamatan jalan raya. Jika ibu bapa membenarkan anak untuk berjalan kaki atau berbasikal ke sekolah, ajarkan mereka cara untuk menyeberangi jalan menggunakan lintasan jalan yang disediakan. Jika mereka menaiki bas, ajar mereka untuk melihat pemandu bas sebelum melintasi bahagian hadapan bas dan elakkan untuk berjalan di belakang bas.

Sebagai ibu bapa, anda perlu sentiasa memastikan kesejahteraan fizikal dan mental anak-anak anda. Pantau aktiviti harian anak-anak anda, perkembangan dari masa ke masa dan reaksi serta sebarang perubahan yang ketara. Anak anda berkemungkinan mempunyai masalah yang tidak diceritakan kepada anda akibat takut dimarahi atau dimalukan. Jadilah pendengar yang baik dan setia kepada anak anda.

Baca juga:

Kencing Malam dalam Kalangan Kanak-kanak Prasekolah: Apa Puncanya?

Panduan Bantu Anak Menyerlah di Sekolah Rendah

Menghadapi Haid Pertama di Sekolah


Apa Itu Resipi Sihat?

Untuk menjaga kesihatan tubuh badan dengan lebih baik, kita mestilah memantau pemakanan harian kita. Ini termasuklah melalui resepi makanan sihat yang perlu diamalkan oleh setiap individu. Apakah yang dimaksudkan dengan resipi atau resepi diet sihat?

Definisi

Apa maksud resepi makanan sihat?

Berdasarkan definisi yang dikeluarkan oleh
Mirriam-Webster Dictionary
, sihat bermaksud bermanfaat untuk keadaan fizikal, mental, atau emosi seseorang.

Ia juga membawa makna kondusif atau berkaitan dengan kesihatan yang baik atau mengurangkan risiko penyakit.

Makanan sihat membawa makna sebarang jenis makanan yang memberikan kita vitamin, mineral, protein,
 serat dan lemak sihat apabila dimakan.

Oleh itu, bagi mendefinisikan resepi makanan sihat, ia boleh dikatakan sebagai resipi yang mengandungi kandungan sayur-sayuran,
buah-buahan
, daging tanpa lemak,
kekacang
, produk tenusu rendah lemak dan lemak sihat.

 Gabungan jenis-jenis makanan seperti ini yang memberikan kita nutrisi yang amat diperlukan untuk kesihatan tubuh.

Kandungan Resipi

Apa yang perlu diperhatikan dalam resepi makanan sihat?

Merancang resepi diet sihat tidaklah sesukar yang disangka.

Sekiranya anda mengetahui teknik dan langkah yang betul, ia boleh dijadikan sebagai satu rutin dalam kehidupan seharian anda.

Berikut ialah lima teknik yang perlu ada dalam menyediakan resepi diet sihat.

#1. Kurangkan penggunaan gula, garam dan juga lemak

Penggunaan gula, garam dan juga lemak berperanan sebagai bahan perasa utama dalam masakan.

Tanpa gula, garam dan juga lemak, masakan pasti menjadi kurang enak atau tawar.

Namun, untuk menyediakan resepi makanan sihat, anda perlu mengurangkan penggunaan ketiga-tiga bahan ini.

Bagaimana untuk melakukannya? Ikut langkah di bawah ini.

Gula:
 Jika sebelum ini anda menggunakan 2 sudu gula dalam secawan air, kurangkan kepada satu sudu sahaja atau ⅓ daripada jumlah tersebut.
Anda juga boleh menggunakan alternatif pemanis lain sebagai ganti gula seperti stevia
 dan perasa vanila. Di negara barat, mereka gemar untuk menambahkan jenis rempah tertentu bagi menaikkan rasa minuman yang diminum.
Ini termasuklah kulit kayu manis
, bunga cengkih dan juga
serbuk buah pala

Garam:
 Bagi hidangan yang memerlukan banyak garam sebagai bahan perasa, anda boleh mengurangkannya kepada separuh daripada jumlah yang biasa digunakan

Lemak:
 Bagi makanan yang menggunakan lemak dalam pembuatannya seperti roti, cuba gunakan separuh sahaja lemak seperti marjerin atau mentega. Anda boleh menggantikan separuh lagi dengan menggunakan bahan pengganti lemak yang berasaskan buah-buahan yang ada dijual di pasar raya

#2. Gantikan dengan bahan yang lebih sihat

Penggunaan bahan makanan yang lebih sihat bukan sahaja mengurangkan lemak dan kalori, tetapi ia juga meningkatkan jumlah nutrisi dalam resepi makanan sihat anda.

Sebagai contoh, jika anda mengambil roti putih sebelum ini, gantikannya dengan jenis roti pita
atau roti gandum penuh.

Jika anda menggunakan jenis susu penuh krim sebelum ini, gantikannya dengan susu rendah lemak atau susu tanpa lemak.

Begitu juga dengan hidangan yang berasaskan daging, kurangkan penggunaan daging dan tambahkan lebih banyak sayur-sayuran dalam resepi diet sihat.

#3. Kurangkan sesetengah bahan yang tidak perlu

Bagi mengurangkan pengambilan kalori, cuba kurangkan pengambilan bahan-bahan seperti
toppings
,
condiments
 atau perasa dan juga keju.

Bagi bahan seperti
toppings
, elakkan penambahan bahan seperti ini dalam masakan anda. Antaranya ialah krim putar,
frosting
 dan juga coklat urai.

Bagi bahan perasa atau
condiments
 pula, ia sememangnya mengandungi lebih banyak garam, gula dan juga kalori.

Oleh itu, cuba kurangkan penggunaan
condiments
 seperti sayur dan buah jeruk, sos, mayones dan bahan pencicah lain.

Begitu juga dengan keju, kurangkan kepada separuh penggunaan sahaja setiap kali anda menyediakan resepi makanan sihat.

#4. Ubah gaya masakan anda

Jika sebelum ini anda biasa menggoreng ikan, cuba tukar kepada teknik memasak yang lebih sihat seperti memanggang, stim atau membakar ikan.

Selain itu, anda juga boleh merebus dan menyalai ikan tersebut.

Kurangkan penggunaan minyak dan lemak yang berlebihan dalam masakan anda untuk mengurangkan pengambilan kalori.

#5. Kurangkan saiz hidangan

Ada sesetengah makanan yang mungkin mengandungi kandungan gula, garam dan lemak yang tinggi.

Oleh itu, untuk mengurangkan pengambilan bahan-bahan seperti ini, anda boleh mengecilkan saiz hidangan anda.

Gunakan pinggan, sudu atau gelas yang lebih kecil sebagai tip mengurangkan saiz hidangan.

Pinggan Sihat Malaysia

Amalkan Pinggan Sihat Malaysia

Selain daripada bahan dan kaedah menyediakan resepi diet sihat, anda juga perlu mengetahui kaedah pemakanan yang betul sebagai salah satu teknik pemakanan sihat.

Pinggan Sihat Malaysia merupakan satu panduan pemakanan sihat yang telah dikeluarkan oleh Kementerian Kesihatan Malaysia (KKM).

Ia bertujuan mempromosikan kaedah dan resepi makanan sihat kepada rakyat Malaysia untuk diamalkan setiap hari. Ia juga lebih dikenali dengan konsep ‘suku suku separuh’.

Ini kerana, suku pinggan disarankan untuk diambil dengan sumber protein seperti ikan, daging atau ayam.

Suku pinggan yang kedua perlu diisi dengan sumber karbohidrat seperti nasi, mi, roti, dan ubi-ubian.

Manakala baki separuh pinggan dipenuhi dengan sumber buah-buahan dan juga sayur-sayuran sahaja.


Bahaya Tak Kawal Diabetes, Anda Boleh Kena Retinopati Diabetik Atau Buta Kalau Makin Teruk!

Ramai yang tidak sedar, jika diabetes tidak dikawal dan dibiarkan sahaja, ia sebenarnya boleh menyebabkan kebutaan atau retinopati diabetik. Bagaimana keadaan buta kerana diabetes ini boleh berlaku?

Fahami penjelasannya di bawah ini.

Apakah yang dimaksudkan dengan retinopati diabetik?

Diabetik retinopati adalah satu keadaan atau penyakit mata yang boleh menyebabkan kehilangan penglihatan dan
buta dalam kalangan mereka yang menghidap diabetes.

Ia berpunca daripada kerosakan saluran darah pada tisu yang sensitif dengan cahaya yang terletak pada bahagian belakang mata (retina).

Pada mulanya, retinopati diabetik mungkin tidak menyebabkan sebarang gejala atau hanya menyebabkan masalah penglihatan ringan.

Namun, lama-kelamaan ia boleh menyebabkan kebutaan.

Keadaan ini boleh berlaku pada sesiapa sahaja yang menghidap diabetes jenis 1 atau jenis 2.

Semakin lama anda menghidap diabetes dan semakin kurang terkawal gula darah, maka semakin besar kemungkinan anda untuk mengalami buta kerana diabetes ini.

Bagaimana buta kerana diabetes boleh berlaku?

Retina merupakan satu lapisan sel yang sensitif cahaya, yang terletak pada bahagian belakang mata.

Ia menukarkan cahaya kepada isyarat elektrik.

Isyarat ini kemudiannya dihantar ke otak yang mengubahnya menjadi imej yang anda lihat.

Retina memerlukan bekalan darah yang berterusan, yang diterima melalui rangkaian saluran darah kecil.

Dari masa ke masa, paras gula darah yang tinggi secara berterusan boleh merosakkan saluran darah ini dalam 3 peringkat utama:

Retinopati latar belakang:
 Benjolan kecil berkembang dalam saluran darah, yang mungkin menyebabkan pendarahan yang kecil tetapi biasanya tidak menjejaskan penglihatan anda

Retinopati pra-proliferatif:
 Perubahan lebih teruk yang menjejaskan saluran darah, termasuklah pendarahan yang lebih ketara dalam mata anda

Retinopati proliferatif:
 Tisu parut dan saluran darah baru yang lemah dan mudah berdarah, yang berkembang pada retina dan boleh mengakibatkan kehilangan penglihatan

Walau bagaimanapun, jika masalah dengan mata anda dapat diatasi lebih awal, perubahan gaya hidup dan rawatan boleh menghalangnya daripada menjadi lebih teruk.

Simptom-simptom retinopati diabetik

Peringkat awal diabetik retinopati biasanya tidak mempunyai atau menunjukkan sebarang gejala khusus.

Sesetengah individu mungkin akan mengalami perubahan dalam penglihatan mereka, seperti ada masalah membaca atau ketika
melihat objek yang jauh.

Perubahan ini mungkin akan berlaku dalam tempoh masa yang sebentar dan kemudiannya menghilang.

Pada peringkat akhir penyakit ini, saluran darah dalam retina mula berdarah ke dalam vitreous (cecair seperti gel yang memenuhi mata anda).

Jika ini berlaku, anda mungkin akan melihat bintik-bintik gelap terapung atau jalur yang kelihatan seperti sarang labah-labah.

Kadangkala, bintik-bintik ini akan menghilang dengan sendirinya.

Namun, adalah amat penting untuk mendapatkan rawatan dalam kadar segera.

T
anpa rawatan, pendarahan boleh berlaku lagi dan kemudiannya menjadi lebih teruk atau menyebabkan parut.

Siapakah yang berisiko tinggi menjadi buta kerana diabetes?

Mana-mana individu yang menghidap diabetes jenis 1 atau 2 amat berisiko tinggi untuk mendapat retinopati diabetik.

Risiko ini akan semakin tinggi jika anda mengalami diabetes dalam tempoh yang lama, sentiasa mempunyai
 bacaan gula darah yang tinggi
 dan juga mempunyai tekanan darah yang tinggi.

Individu yang mempunyai
paras kolesterol
yang tinggi dan hamil juga amat berisiko untuk mengalami buta kerana diabetes.

Bagaimana untuk mengelakkan retinopati diabetik daripada berlaku?

Jika anda seorang penghidap diabetes tidak kira sama ada jenis 1 atau 2, anda boleh melakukan tip-tip di bawah ini sebagai langkah pencegahan:

Uruskan diabetes anda dengan baik.
 Pastikan anda makan mengikut pelan pemakanan khusus bagi pesakit diabetes. Selain itu, pastikan anda kerap melakukan aktiviti fizikal setiap hari. Jangan sesekali mengabaikan aturan makan
ubat diabetes
 yang telah ditetapkan oleh doktor

Kawal paras gula darah.
 Lakukan
ujian gula darah
 beberapa kali dalam sehari dan rekodkannya dalam buku nota anda. Lakukan ujian ini dengan lebih kerap apabila anda tidak sihat atau berada dalam keadaan stres

Kawal tekanan darah anda.
 Pastikan anda sentiasa mengawal tekanan darah dan juga paras kolesterol anda. Caranya adalah dengan mengambil makanan yang sihat, kerap bersenam dan turunkan berat badan anda

Pastikan sebarang perubahan pada mata.
Jika anda menyedari sebarang perubahan pada mata seperti kabur atau berbintik-bintik, segera lakukan pemeriksaan dengan doktor dan jangan sesekali mengabaikannya

Berhenti merokok.
 Merokok boleh menyebabkan risiko mendapat diabetik retinopati menjadi lebih tinggi. Oleh itu, minta bantuan doktor berkenaan cara yang berkesan untuk berhenti merokok.

Rawatan bagi retinopati diabetik

Rawatan hanya akan diberikan jika doktor mendapati penglihatan anda berisiko untuk mengalami
buta kerana kencing manis.

Antara kaedah rawatan utama yang akan diberikan oleh doktor ialah seperti rawatan laser, suntikan ubat pada mata anda dan juga pembedahan untuk membuang darah atau tisu parut yang terdapat pada mata anda.

Jika ia tidak berisiko menjejaskan penglihatan anda, doktor akan menyarankan anda melakukan tip-tip seperti yang telah dinyatakan di atas.


Impetigo

Know the basics

What is impetigo?

Impetigo is highly contagious skin infection that causes sore to appear on your skin. The sore appears red and can happens anywhere on your body. In some cases, they are more common especially around nose and mouth, and on hands and feet. Once they break open, they leak fluid and then develop a yellow-brown crust.

How common is impetigo?

Impetigo is one of the most common skin infections in children, especially for those who are 2-5 years old. Impetigo occurs more rarely in adults, usually following another skin condition or an infection and more common in men. Please discuss with your doctor for further information.

Know the symptoms

What are the symptoms of impetigo?

The common signs and symptoms of impetigo are:

Red sores and blisters that quickly rupture, ooze for a few days and then form a yellowish-brown crust over;

The skin sores around the nose, mouth or other areas;

Itching and soreness;

In severe cases, painful fluid or sores turn into deep ulcers;

Swollen lymph nodes near the infection.

There may be some signs or symptoms not listed above. If you have any concerns about a symptom, please consult your doctor.

When should I see my doctor?

If you have any signs or symptoms listed above or have any questions, please consult with your doctor. Everyone’s body acts differently. It is always best to discuss with your doctor what is best for your situation.

Know the causes

What causes impetigo?

Bacteria is one of the causes of impetigo. You can get bacterial infection when you are exposed through contacting with the sores or contaminated fluids from blisters of the infectious person.

One of two kinds of bacteria that are responsible for causing impetigo is bacteria-strep (streptococcus) or staph (staphylococcus). The bacteria come into the body if your skin is injured and opened, even by invisible skin break, due to skin problems such as eczema, poison ivy, insect bites, burns, or cuts.

After having a cold or allergies that have made the skin under the nose raw, children can develop impetigo. In some cases, impetigo can still occur in completely healthy skin.

Know the risk factors

What increases my risk for impetigo?

There are many risk factors for impetigo, such as:

Children ages 2 to 5 is at the highest risk of impetigo;

These make the disease more easily to pass from person to person, such as in schools and child care settings;

Warm, humid weather. This type of weather is the best condition for bacteria develops and spreads. Thus, in summer, you are at higher risk of getting impetigo;

Broken skin. The bacteria can invade your body through skin’s small skin injury or even just invisible open areas.

Understand the diagnosis & treatment

The information provided is not a substitute for any medical advice. ALWAYS consult with your doctor for more information.

How is impetigo diagnosed?

Your doctor usually diagnoses impetigo by looking at the distinctive sores.

In case your condition do not getting better, a sample of the liquid produced by a sore needs to be tested to see what types of antibiotics might work best on it. Some types of the bacteria that cause impetigo have become resistant to certain antibiotic drugs. Therefore, it is necessary to take sample to prevent such reaction.

If you or your child shows other signs of illness, you can be required to take blood or urine tests.

How is impetigo treated?

You can treat your impetigo by using an antibiotic ointment or cream that you apply directly to the infected areas. In some cases, you might need to eliminate the scabs by soaking the affected area in warm water or applying wet compresses. Once the scabs are removed, the antibiotic can penetrate the skin well.

You can have antibiotic drugs that can be taken by mouth when you have lots of impetigo sores that you can’t use antibiotic ointment or cream on. It is important that you must follow the entire course of medication even if the sores are healed. If you stop using due to seeing everything is fine, you can have recurrence and antibiotic can develop resistance.

Lifestyle changes & home remedies

What are some lifestyle changes or home remedies that can help me manage impetigo?

The following lifestyles and home remedies might help you cope with impetigo:

Keeping skin clean. You can do this by washing cuts, scrapes, insect bites and other wounds right away.

Wash an infected person’s clothes, linens and towels every day and don’t share them with anyone else in your family.

Cut an infected child’s nails short to prevent damage from scratching.

If you have any questions, please consult with your doctor to better understand the best solution for you.

Hello Health Group
 does not provide medical advice, diagnosis or treatment.


StayAtHome Bukan Duduk Rumah Tengok Netflix Saja! Kalau Tak Nak Mati Awal, Jangan Buat Ini!

Kematian di awal usia bukanlah sesuatu yang dimahukan
 oleh mana-mana individu namun malangnya ia mungkin tidak mampu dielak.

Ini terutamanya jika kalian mengamalkan
gaya hidup atau tabiat buruk yang tidak sihat
 dan sekali gus meningkatkan lagi risiko mati awal.

Persoalannya, apakah antara perkara yang akan meningkatkan risiko ini? Jom sama-sama kita semua membongkarnya melalui artikel ini!

Perkara yang meningkatkan risiko mati awal

Ya, sesungguhnya kehidupan dan kematian itu adalah sesuatu yang kita tidak boleh tentukan kerana kesemuanya di tangan sang pencipta alam semesta.

Pun begitu, kita masih boleh berikhtiar dan bertawakal dengan cara menjalani kehidupan yang lebih sihat agar risiko mati awal dapat diminimumkan.

Untuk pengetahuan anda, segalanya adalah berkaitan dengan gaya hidup dan tabiat buruk yang mungkin diamalkan secara tidak sedar seperti:

#1. Waktu tidur yang terkurang atau terlebih

Meskipun ramai yang memandang remeh terhadap perkara ini, ketahuilah bahawa
manusia normal memerlukan waktu tidur yang optimum
.

Ini kerana tubuh badan kita juga perlu berehat daripada beroperasi buat seketika bagi mengembalikan kecergasan untuk berfungsi.

Menurut Harvard Medical School’s Healthy Sleep, tidur kurang dari 5 jam dan lebih dari 9 jam sehari adalah sangat tidak bagus untuk tubuh badan.

Kesannya, anda mungkin akan meningkatkan risiko pelbagai penyakit berkaitan jantung yang seterusnya membawa kepada kematian di awal usia.

#2. Makan daging merah dan proses terlalu banyak

Di atas kertas, memakan daging mungkin dilihat sebagai salah satu daripada diet yang sihat ekoran kandungan proteinnya yang sangat tinggi.

Pun begitu, anda mungkin perlu mengurangkan pengambilannya terutama jenis daging merah dan daging proses kerana risiko yang dibawa.

Menurut Harvard Men’s Health Watch,
pengambilan daging jenis ini yang terlalu banyak dalam sehari
 akan meningkatkan risiko mati awal sebanyak 13%.

Sebagai alternatif, kalian mungkin boleh gantikan ia dengan daging ikan yang dikatakan mampu menurunkan risiko ini sebanyak 7%.

#3. Makan pedas mungkin boleh buat anda mati awal

Menurut Harvard Health,
 individu yang makan pedas setiap hari dan setiap kali waktu makan
 akan meningkatkan risiko kematian sebanyak 14%!

Malangnya, di negara kita masakan pedas memang merupakan salah satu ruji yang agak sukar untuk dielak atau dihalang kewujudannya.

Pun begitu, adalah wajar untuk kalian sendiri cuba mengelakkannya dan tidak terpengaruh dengan trend makan pedas yang sedang tular kini.

#4. Selalu mengabaikan waktu sarapan pagi

Semua orang perlu makan pada waktu tertentu dan kebiasaannya ia merangkumi 4 waktu makan yakni; sarapan, makan tengah hari, minum petang dan makan malam.

Di antara 4 waktu ini,
kalian perlu tahu bahawa sarapan pagi adalah yang paling penting
!

Ini kerana kajian American Heart Association menyatakan bahawa individu yang tidak pernah tinggal sarapan pagi adalah mereka yang paling sihat.

Mereka cenderung mempunyai kadar kolesterol, sistem kardiovaskular dan tekanan darah yang stabil dan sihat berbanding yang selalu mengabaikannya.

Jadi mulai hari ini, tolong jangan lagi mengabaikan waktu sarapan pagi anda ya?

#5. Duduk terlalu lama tingkatkan risiko mati awal

Terkejut? Ya, memang benar bahawa duduk terlalu lama juga mungkin mampu tingkatkan risiko kematian di awal usia ini terjadi.

Kajian British Medical Journal (BMJ) menyatakan bahawa risiko mati awal dapat dikurangkan dengan hanya mengehadkan waktu duduk anda selama 3 jam sahaja sehari.

Ia mungkin agak mustahil dicapai bagi golongan pekerja pejabat yang akan duduk selama 8 jam atau lebih di hadapan komputer riba.

Disebabkan itu, kita semua sangat disarankan untuk berehat sebentar daripada sebarang pekerjaan atau perbuatan yang memerlukan waktu duduk lama.

Jika anda adalah kaki menonton netflix di rumah
, sila pertimbangkan perkara ini…

#6. #Stayathome terlalu lama juga tingkatkan risiko?

Di era pandemik yang sedang melanda dunia kini
, kita semua disarankan untuk kekal duduk di rumah dan hanya keluar jika perlu sahaja.

Ya, ia adalah perkara paling tepat untuk dilakukan namun pertimbangkan juga bahawa duduk di rumah terlalu lama adalah tidak bagus.

Menurut Environmental Protection Agency, udara yang terdapat di dalam rumah adalah kira-kira 2 ke 5 kali lebih tercemar daripada luar rumah.

Kekurangan pendedahan terhadap cahaya matahari juga akan membuat waktu tidur anda terganggu lantas meningkatkan risiko mati awal.

Sebaiknya di era pandemik ini, sila seimbangkan dengan baik waktu kalian berada di rumah dan luar rumah di samping mengamalkan tahap kebersihan dan kesihatan yang bagus!

Selamat mempraktikkan tip di atas, ya!


Ini 7 Pantang Untuk Anda Yang Ada Masalah Sinus, Boleh Cuba Amalkan!

Bagi anda yang mengalami penyakit sinus atau sinusitis, pastinya anda akan mengalami beberapa keadaan yang menjadikan hidung sangat tidak selesa. Oleh itu, amat penting untuk anda mengetahui beberapa pantang bagi keadaan ini. Mari kita lihat apa maksud sinus terlebih dahulu dan pantang larang yang perlu anda patuhi.

Untuk mendapatkan lebih banyak info berkenaan Keadaan Telinga, Hidung/Tekak, anda boleh klik
di sini
.

Apa maksud sinus dan penyakit sinusitis?

Penyakit sinus atau juga dikenali sebagai sinusitis merupakan keradangan atau pembengkakan yang berlaku pada tisu yang melapisi sinus.

Sinus merupakan empat rongga berpasangan (ruang) yang terletak di kawasan kepala.

Rongga-rongga ini disambungkan melalui saluran sempit.

Sinus akan menghasilkan lendir nipis yang mengalir keluar dari saluran hidung. Saluran ini membantu memastikan hidung bersih dan bebas daripada bakteria.

Ruang sinus ini biasanya terisi dengan udara sahaja. Oleh itu, sinus boleh tersumbat sekiranya dipenuhi dengan cecair.

Apabila ia berlaku, bakteria boleh mula membiak dan kemudiannya menyebabkan jangkitan (sinusitis bakteria).

Kini anda telah mengetahui maksud sinus dengan lebih jelas.

Pantang larang bagi mereka yang alami penyakit sinus

Sinusitis berlaku apabila lapisan sinus membengkak sehingga menyebabkan aliran lendir atau cecair menjadi tersumbat.

Lendir ini kemudiannya akan memberikan tekanan pada kepala sehingga menyebabkan anda sakit kepala.

Bukan itu sahaja, ia juga boleh menyebabkan hidung menjadi tersumbat.

Oleh itu, bagi mengelakkan sebarang ketidakselesaan, anda boleh mengikuti pantang larang ini.

#1. Jangan berada di kawasan udara kering

Udara yang kering akan menyebabkan keadaan penyakit sinus anda menjadi lebih teruk. Ini kerana tiada sebarang kelembapan yang disedut oleh hidung anda.

Oleh sebab itu, jika anda berada di kawasan dengan persekitaran udara yang kering, anda disarankan untuk menggunakan
pelembap udara
 atau
humidifier
.

#2. Berhenti merokok

Sebenarnya,
asap rokok
 boleh meningkatkan risiko anda untuk mendapat jangkitan sinusitis. Hal ini bukan sahaja berlaku kepada perokok aktif, tetapi juga perokok pasif.

Kandungan racun dalam rokok
 boleh menyebabkan keradangan pada saluran nafas bahagian atas.

Amonia dan formaldehid juga boleh menyebabkan hidung dan sinus menghasilkan lebih banyak cecair atau lendir.

Jika lendir yang dihasilkan menjadi terlalu banyak, maka anda akan lebih mudah mengalami alahan sehingga boleh menyebabkan gangguan pada paru-paru anda.

#3. Menaiki kapal terbang

Percaya atau tidak, menaiki kapal terbang juga merupakan pantang bagi penghidap penyakit sinus.

Ini kerana, tekanan udara yang berbeza di langit boleh mencetuskan sakit telinga yang tidak dapat dielakkan.

Namun, jika anda sememangnya perlu menaiki kapal terbang,
cuba tutup lubang hidung
 dan juga mulut, kemudian cuba
bernafas melalui hidung
.

#4. Elakkan pengambilan produk tenusu

Produk berasaskan tenusu
 boleh meningkatkan penghasilan lendir yang berisiko memburukkan lagi gejala sinusitis.

Oleh sebab itu, makanan seperti susu, keju dan yogurt dikelaskan sebagai makanan pantang untuk penghidap sinus.

Sekiranya anda mendapati gejala sinus anda menjadi lebih teruk selepas
mengambil makanan jenis ini
, terus berhenti memakannya dan dapatkan nasihat doktor.

#5. Berenang

Berenang
 sememangnya memberikan banyak manfaat dan juga faedah kepada tubuh. Namun, bagi penghidap sinusitis,
berenang bukanlah satu aktiviti yang mahu anda lakukan
.

Ini kerana, kandungan klorin yang terkandung dalam air kolam boleh memasuki lubang telinga dan seterusnya memburukkan lagi keradangan yang dialami.

Bagi mengurangkan risiko kemasukan air ke dalam telinga atau hidung, anda boleh menggunakan penyepit hidung dan juga penutup telinga sebelum anda berenang.

#6. Elakkan berada di kawasan udara yang tercemar

Sesetengah penghidap sinusitis akan mengalami alahan terhadap partikel yang terdapat
dalam udara tercemar.

Apabila tubuh
mengesan kehadiran partikel tersebut
, tubuh akan menganggapnya sebagai sesuatu yang berbahaya lantas mengaktifkan sistem pertahanan tubuh.

Tubuh akan menghasilkan zat kimia yang kemudiannya menyebabkan selaput lendir hidung menjadi bengkak.

Apabila lendir hidung dihasilkan dengan banyak, maka ia akan lebih memburukkan lagi keadaan sinus anda.

#7. Menghembus hidung dengan terlalu kuat

Sekiranya anda mempunyai penyakit sinus, anda tidak digalakkan untuk
menghembus hidung
 bagi membuang lendir dengan begitu kuat.

Jika anda membuang hingus atau lendir dengan hembusan yang kuat, ia boleh menyebabkan iritasi pada hidung anda.

Bukan itu sahaja, ia juga boleh menyebabkan kemasukan lendir yang mempunyai bakteria ke dalam sinus.

Oleh itu, cara terbaik yang boleh anda lakukan adalah dengan
menghembus hidung secara lembut
 dan lakukannya secara bergilir antara lubang hidung kanan dan juga kiri.

Kesimpulan

Kini anda sudah jelas apa maksud sinus dan pantang larang yang boleh anda ikuti.

Jika tidak mahu penyakit sinus anda menjadi lebih teruk, cuba amalkan tip-tip yang telah disarankan seperti di atas.

Pasti gejala sinusitis anda dapat dikawal dan menjadi lebih baik.


Vitamin D: Vitamin 'Wajib' untuk Ibu Hamil

Tubuh anda memerlukan kira-kira 13 vitamin penting untuk berfungsi dengan baik. Di antara semua vitamin, vitamin D merupakan salah satu vitamin yang paling penting, khususnya untuk wanita hamil.

Kenapa vitamin D amat penting?

Vitamin D menggalakkan tubuh anda menyerap kalsium, iaitu mineral yang membantu pertumbuhan tulang, gigi, jantung, otot, dan saraf bayi anda. Semasa hamil, anda perlu mengambil 1,000 miligram kalsium setiap hari, supaya vitamin D boleh berfungsi dengan baik dan memastikan badan anda mendapat khasiat daripada makanan atau suplemen yang anda ambil.

Kekurangan vitamin D semasa hamil boleh menyebabkan kecacatan rangka dan tumbesaran bayi. Selain itu, ia juga boleh menjejaskan berat badan bayi dan bayi anda juga mungkin mengalami kekurangan vitamin semasa lahir. Bayi juga berkemungkinan mengalami riket (yang boleh menjurus kepada keretakan dan kecacatan), ketidaknormalan perkembangan tulang, dan perkembangan fizikal terbantut. Kekurangan vitamin D semasa hamil juga boleh memberikan kesan kepada tumbesaran tulang dan fungsi imun tubuh bermula bayi lahir sehingga dewasa nanti.

Ibu hamil yang mengalami kekurangan vitamin D berisiko mendapat obesiti, kulit lebih gelap, serta perlu mendapatkan perubatan tertentu (steroid, ubat merendahkan kolesterol), dan keadaan malserapan lemak.

Berapa banyak vitamin D yang perlu anda ambil?

Kebanyakan pakar menyarankan pengambilan harian vitamin D perlulah antara 600 Unit Antarabangsa (IU) dan 2,000 IU. Jumlah ini perlu diteruskan sehingga tempoh laktasi, atau mungkin juga perlu dinaikkan. Sementelah anda boleh mendapatkan vitamin D melalui sinaran cahaya matahari, jadi anda boleh ‘berjemur’ sekitar 10 minit untuk mendapatkan vitamin D. Walau bagaimanapun, sinaran ultra ungu (UV) boleh meningkatkan risiko perubahan pigmentasi, menyebabkan warna kulit tidak sekata. Oleh itu, kebanyakan doktor menyarankan supaya wanita hamil mendapatkan vitamin D daripada makanan atau suplemen, dan mengelakkan pancaran matahari.

Sumber makanan vitamin D

Minyak hati ikan, ikan berlemak, dan telur ialah sumber makanan sihat vitamin D.

Makanan utama yang mengandungi vitamin D termasuklah:

Minyak hati ikan kod

Ikan berlemak seperti trout

Cendawan Portabello

Bijirin seperti Sultana Bran

Produk soya seperti tauhu, susu kacang soya dan yogurt soya

Produk tenusu seperti mentega, susu dan yogurt

Hello Health Group
 tidak menyediakan nasihat perubatan, diagnosis, atau rawatan.


Orang Muda, Ikut 5 Langkah Ini Untuk Elak Penyakit Darah Tinggi Di Usia Tua!

Nak tahu cara menurunkan darah tinggi? Tak perlu tunggu sudah dapat penyakit baru hendak bertindak! Penyakit tekanan darah tinggi atau hipertensi ini terkenal sebagai antara penyakit kronik yang boleh membawa kepada komplikasi membahayakan.

Untuk pengetahuan anda, kira-kira 37% daripada populasi penduduk Malaysia menghidapi penyakit berbahaya yang boleh membawa maut ini.

Apa yang lebih menakutkan, ia boleh jadi punca kepada kegagalan atau kerosakan organ seperti jantung, otak dan ginjal untuk berfungsi secara baik,
lantas mengakibatkan risiko serangan jantung atau strok
.

Jadi, kita perlu tahu cara menurunkan darah tinggi di usia muda sekarang juga!

Apa punca tekanan darah tinggi?

Secara umumnya,
penyakit hipertensi tidak mempunyai penyebab yang khusus
.

Tekanan darah boleh meningkat dalam beberapa keadaan tertentu seperti kepenatan, kesakitan, kegelisahan atau selepas melakukan aktiviti fizikal.

Walau bagaimanapun, individu tidak akan dianggap menghidapi hipertensi jika tekanan darahnya mampu kembali ke tahap yang normal.

Jadi, untuk mengetahui jika anda sendiri menghidapi penyakit ini, sila dapatkan diagnosis daripada doktor dalam jangka masa sekurang-kurangnya 3 hingga 6 bulan sekali.

Pun begitu, ada beberapa faktor yang sering dikaitkan dengan penyakit tekanan darah tinggi termasuklah:

Sejarah ahli keluarga

Jantina (lelaki lebih berisiko berbanding wanita)

Umur (lebih tua, lebih berisiko)

Stres

Obesiti

Diabetes

Tahap kolesterol dalam badan tinggi

Merokok

Pemakanan

Pengambilan alkohol secara berlebihan

Pengambilan garam & lemak secara berlebihan

Pola tidur tidak teratur

Gaya hidup sedentari

Apa komplikasi tekanan darah tinggi?

Secara umumnya, hipertensi boleh mengakibatkan tekanan atau bebanan kepada organ dalam badan sekali gus merosakkannya.

Ia seterusnya akan menyebabkan beberapa kondisi kesihatan seperti:

Strok

Penyakit jantung seperti penyakit jantung koronari, kegagalan jantung kongestif, hipertropi ventrikular kiri

Komplikasi pada mata

Komplikasi pada buah pinggang

Aneurisma

Dalam erti kata yang lebih mudah, penyakit tekanan darah tinggi ini memang berbahaya jika tidak dikesan dan dikawal dengan kadar segera.

Jadi, sesuatu perlu dilakukan untuk mencegah penyakit ini daripada menjadi lebih teruk.

Cara menurunkan darah tinggi di usia muda!

 Berikut merupakan beberapa cara menurunkan darah tinggi di usia muda:

#1. Elakkan stres berlebihan

Ya, dengan tekanan hidup zaman sekarang yang semakin tinggi dan kuat dalam kehidupan seorang anak muda, agak sukar untuk merealisasikan hasrat ini.

Pun begitu, anda perlu tahu bahawa stres adalah antara punca utama hipertensi berlaku.

Jadi, anda perlu cuba sedaya upaya untuk menjauhkan diri dari sebarang tekanan serta dapatkan rehat dan tidur yang mencukupi untuk meminimumkan risiko anda menghidapi penyakit tekanan darah tinggi.

#2. Kawal berat badan

Umum mengetahui bahawa obesiti juga adalah faktor risiko penyakit tekanan darah tinggi berlaku.

Jadi, cara menurunkan darah tinggi di usia muda adalah jaga berat badan anda.

Maksudnya di sini adalah anda perlu sentiasa memiliki berat badan yang ideal – seimbang BMI.

#3. Amalkan pemakanan yang sihat dan seimbang

Bersesuaian dengan niat anda untuk mengawal berat badan, anda perlu menjaga pemakanan anda.

Banyakkan makan buah-buahan dan sayur-sayuran
 serta kurangkan makan makanan yang bergoreng, bergaram dan berlemak tinggi serta yang mengandungi bahan pengawet.

Dalam pada itu, anda juga perlu hadkan atau berhenti terus dari mengambil alkohol. Seperti mana yang anda sudah tahu, ia adalah antara faktor risiko hipertensi.

#4. Lakukan banyak aktiviti fizikal

Aktiviti fizikal di sini bermaksud anda perlu bersenam atau bersukan sekurang-kurangnya 30 minit dalam sehari sebagai usaha atau cara menurunkan darah tinggi di usia muda.

Ia mungkin akan mendatangkan kesan yang perlahan namun berkesan
.

Menurut kajian yang dijalankan oleh American College of Sports Medicine (ACSM), aktiviti fizikal secara sederhana seperti berjalan, berjoging atau melakukan kerja-kerja rumah sahaja sudah mampu untuk menurunkan tekanan darah anda.

Dalam pada itu, anda juga boleh membuat latihan kardiovaskular seperti berlari atau berenang sebagai rutin harian anda untuk melancarkan perjalanan darah dan meningkatkan kapasiti paru-paru serta menambah baik kesihatan jantung.

#5. Berhenti merokok

Tahukah anda bahawa nikotin dan pelbagai lagi racun berbahaya yang terdapat dalam rokok tembakau dan rokok elektronik boleh jadi punca saluran darah anda menjadi sempit?

Ini sekali gus akan mengakibatkan tekanan darah anda meningkat. Ini bukan sahaja boleh berlaku kepada perokok tegar sahaja ya! Perokok pasif juga turut ada risikonya.

Jadi, sentiasa amalkan langkah menurunkan darah tinggi ini untuk meminimumkan risiko hipertensi dalam usaha mengejar kehidupan yang lebih sihat!


Sindrom Patah Hati

Definisi

Apakah itu Sindrom Patah Hati?

Sindrom patah hati adalah keadaan jantung yang berlaku sementara yang sering disebabkan oleh situasi tertekan, seperti kematian orang yang disayangi. Keadaan ini juga boleh dicetuskan oleh penyakit fizikal atau pembedahan yang serius. Orang yang mengalami sindrom patah hati mungkin mengalami sakit dada secara tiba-tiba atau berfikir bahawa mereka mengalami serangan jantung.

Dalam sindrom patah hati, berlaku gangguan sementara pada fungsi pengepaman jantung anda di satu kawasan di jantung. Selebihnya jantung berfungsi dengan biasa atau dengan kontraksi (pengecutan) yang lebih kuat. Sindrom patah hati mungkin disebabkan oleh tindak balas jantung terhadap peningkatan hormon tekanan.

Keadaan ini juga boleh dipanggil takotsubo kardiomiopati, sindrom penggelembungan apeks atau kardiomiopati tekanan oleh doktor. Simptom-simptom sindrom patah hati boleh dirawat, dan keadaan tersebut biasanya boleh membalik dengan sendiri beberapa hari atau minggu.

Adakah sindrom patah hati biasa berlaku?

Sindrom patah hati adalah keadaan yang jarang berlaku, yang mempengaruhi hanya dua peratus daripada orang yang mengalami masalah jantung. Kebanyakan orang yang mengalami kardiomiopati tekanan adalah wanita berumur 50 tahun ke atas. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom sindrom patah hati?

Simptom-simptom sindrom patah hati adalah:

Sakit dada

Sesak nafas

Apa-apa sakit dada yang dialami untuk tempoh yang lama atau berterusan boleh menjadi tanda serangan jantung, jadi adalah penting untuk anda memberi perhatian serius dan hubungi 911 jika anda mengalami sakit dada.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang sebarang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.

Sekiranya anda mengalami sakit dada, denyutan jantung yang sangat cepat atau tidak teratur, atau sesak nafas selepas mengalami tekanan, hubungi bantuan perubatan kecemasan dengan serta-merta.

Punca-punca

Apakah yang menyebabkan sindrom patah hati?

Penyebab sebenar sindrom patah hati tidak jelas. Adalah disangka bahawa peningkatan hormon stres, seperti adrenalin, mungkin merosakkan jantung sesetengah orang buat sementara waktu.

Bagaimana hormon ini mungkin menyakitkan jantung atau sama ada perkara lain yang menyebabkan ini berlaku masih tidak jelas sepenuhnya. Penyempitan sementara arteri besar atau kecil di dalam jantung disyaki memainkan peranan dalam keadaan ini.

Sindrom patah hati sering didahului oleh kejadian fizikal atau kejadian beremosi. Beberapa pencetus berpotensi sindrom patah hati ialah:

Berita tidak diingini tentang kematian orang yang disayangi

Satu diagnosis perubatan yang menakutkan

Penyalahgunaan dadah

Kehilangan – atau menang – wang yang banyak

Pertelingkahan yang kuat

Kejutan jamuan

Perlu untuk membuat persembahan di khalayak ramai

Kehilangan pekerjaan

Perceraian

Stresor (tekanan) fizikal, seperti serangan asma, kemalangan kereta atau pembedahan major

Ada juga kemungkinan walaupun jarang bahawa beberapa ubat boleh menyebabkan sindrom patah hati dengan menyebabkan peningkatan hormon tekanan. Ubat yang boleh menyumbang kepada sindrom patah hati termasuk:

Epinephrine (EpiPen, EpiPen Jr.), yang digunakan untuk merawat reaksi alahan yang teruk atau serangan asma yang teruk

Duloxetine (Cymbalta), ubat yang diberikan untuk merawat masalah saraf pada pesakit diabetes, atau sebagai rawatan untuk kemurungan

Venlafaxine (Effexor XR), yang merupakan rawatan untuk kemurungan

Levothyroxine (Synthroid, Levoxyl), ubat yang diberikan kepada orang yang kelenjar tiroidnya tidak berfungsi dengan baik

Apakah perbezaan di antara sindrom patah hati dengan serangan jantung?

Serangan jantung umumnya disebabkan oleh penyumbatan lengkap atau hampir lengkap di arteri jantung. Penyumbatan ini disebabkan oleh pembentukan darah beku di kawasan yang menyempit hasil dari mendapan lemak (aterosklerosis) di dinding arteri. Dalam sindrom patah jantung, arteri jantung tidak disekat, walaupun terdapat kemungkinan aliran darah dalam arteri jantung berkurang.

Faktor-faktor risiko

Apakah yang meningkatkan risiko saya untuk mengalami sindrom patah hati?

Terdapat banyak faktor risiko untuk sindrom patah hati, seperti:

Keadaan ini lebih kerap menjejaskan wanita berbanding lelaki

Kebanyakan orang yang mengalami sindrom patah hati dilihat merupakan orang yang berusia lebih 50 tahun

Sejarah keadaan neurologi. Orang yang mempunyai gangguan neurologi, seperti kecederaan kepala atau gangguan sawan (epilepsi) mempunyai risiko yang lebih tinggi untuk mengalami sindrom patah hati

Sedang atau pernah mengalami gangguan psikiatri. Sekiranya anda mengalami gangguan, seperti kebimbangan atau kemurungan, anda mungkin mempunyai risiko yang lebih tinggi untuk mengalami sindrom patah hati

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah sindrom patah hati didiagnosis?

Sekiranya doktor anda mengesyaki anda mengalami sindrom patah hati, doktor akan menjalankan pemeriksaan dan ujian untuk membuat diagnosis:

Sejarah peribadi dan pemeriksaan fizikal. Selain pemeriksaan fizikal yang standard, doktor anda akan bertanyakan sejarah perubatan anda, terutamanya sama ada anda pernah mengalami simptom sakit jantung. Orang yang mengalami sindrom patah hati biasanya tidak mempunyai sebarang simptom penyakit jantung sebelum mereka didiagnosis dengan sindrom patah hati. Selain itu, doktor akan bertanyakan jika anda mengalami sebarang tekanan utama baru-baru ini, seperti kematian orang yang disayangi

Elektrokardiogram (ECG). Dalam ujian tidak invasif ini, seorang juruteknik akan meletakkan wayar di dada anda yang mencatatkan impuls elektrik yang membuat jantung anda berdenyut. ECG merekodkan isyarat elektrik ini dan boleh membantu doktor mengesan sebarang ketidaknormalan dalam ritma dan struktur jantung anda

Doktor anda juga boleh memesan ekokardiogram untuk melihat jika jantung anda kelihatan lebih besar atau mempunyai bentuk yang tidak normal, yang merupakan tanda sindrom patah hati. Ujian tidak invasif ini, yang termasuk menjalankan ultra-bunyi di dada anda, menunjukkan imej terperinci struktur dan fungsi jantung anda. Gelombang ultra-bunyi dihantar dan gema gelombang tersebut direkodkan dengan alat yang dipanggil transduser yang diletakkan di luar badan anda. Komputer menggunakan maklumat dari transduser untuk menghasilkan imej-imej yang bergerak pada monitor video

Ujian darah. Kebanyakan orang yang mengalami sindrom patah hati mempunyai peningkatan jumlah enzim tertentu dalam darah mereka. Doktor anda boleh mengarahkan ujian darah untuk memeriksa enzim ini untuk membantu mendiagnosis sindrom patah hati

Sinar-X dada. Doktor anda mungkin akan mengarahkan sinar-X dada untuk melihat jika jantung anda kelihatan membesar atau mempunyai bentuk yang tipikal sindrom patah hati atau untuk melihat jika ada masalah di paru-paru anda yang boleh menyebabkan simptom yang anda alami

Pengimejan resonans magnetik jantung (MRI). Untuk ujian ini, anda perlu berbaring di atas meja di dalam mesin seperti tiub panjang yang menghasilkan medan magnet. Medan magnet menghasilkan gambar terperinci untuk membantu doktor anda menganalisis jantung anda

Angiogram koronari. Semasa angiogram koronari, sejenis pewarna yang dapat dilihat oleh mesin sinar-X disuntik ke dalam saluran darah jantung anda. Kemudian, mesin sinar-X dengan pantas mengambil satu siri gambar (angiogram) yang memberikan pandangan terperinci salur darah anda kepada doktor

Kerana sindrom patah hati sering menyerupai tanda-tanda dan seperti simptom serangan jantung, angiogram koronari dapat dilakukan dengan cepat untuk menyingkirkan serangan jantung. Orang yang mengalami sindrom patah hati biasanya tidak mempunyai sebarang sumbatan dalam saluran darah, sedangkan orang yang mengalami serangan jantung biasanya mempunyai penyumbatan yang boleh dilihat pada angiogram.

Sebaik sahaja jelas bahawa anda tidak mengalami serangan jantung, doktor anda akan memeriksa sama ada tanda-tanda dan gejala anda disebabkan oleh sindrom patah hati

Bagaimanakah sindrom patah hati dirawat?

Tidak ada rawatan standard untuk sindrom patah hati. Rawatannya serupa dengan rawatan untuk serangan jantung sehingga diagnosisnya jelas. Kebanyakan orang akan tinggal di hospital semasa mereka sembuh.

Setelah jelas bahawa sindrom patah hati yang menyebabkan simptom anda, doktor anda mungkin akan mempreskripsikan ubat-ubatan jantung untuk anda ambil semasa berada di hospital, seperti penyekat laku enzim pengubah angiotensin (ACE), penyekat beta atau diuretik. Ubat-ubatan ini membantu mengurangkan beban kerja jantung anda sementara anda sembuh dan boleh membantu mencegah serangan lanjut.

Ramai pesakit pulih sepenuhnya dalam tempoh sebulan atau lebih. Rujuk doktor anda untuk mengetahui tempoh anda perlu terus mengambil ubat ini sebaik sahaja anda pulih, kerana biasanya pengambilan ubat ini boleh dihentikan dalam masa tiga hingga enam bulan.

Prosedur yang sering digunakan untuk merawat serangan jantung, seperti angioplasti belon dan penempatan sten, atau pembedahan, tidak membantu dalam merawat sindrom patah hati. Prosedur ini merawat arteri yang tersumbat, yang bukan penyebab sindrom patah hati. Tetapi, angiografi koronari boleh digunakan untuk mendiagnosis penyebab sakit dada.

Perubahan gaya hidup & remedi di rumah

Apakah beberapa perubahan gaya hidup atau remedi di rumah yang dapat membantu saya menguruskan sindrom patah hati?

Gaya hidup dan remedi di rumah yang berikut mungkin membantu anda menghadapi sindrom patah hati:

Terdapat peluang kecil untuk sindrom patah hati berlaku lagi selepas kejadian kali pertama. Tiada terapi yang terbukti untuk mencegah kejadian berulang.

Ramai doktor mencadangkan rawatan jangka panjang dengan penyekat beta atau ubat-ubatan serupa yang menyekat kesan yang berpotensi merosakkan hormon tekanan di hati. Mengenal pasti dan mengurus tekanan dalam hidup anda mungkin juga penting dalam membantu mencegah sindrom patah hati walaupun buat masa ini belum ada bukti untuk membuktikannya.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Minuman Dalam Tin Kitar Semula, Berisiko Memudaratkan Pengguna

Demi mencari keunikan yang mampu menarik pelanggan, menjadi suatu perkara yang tidak dapat dibayangkan bagaimana keunikan berbahaya dengan hidangan minuman di dalam tin kitar semula boleh diterima oleh pelanggan.

Menurut kenyataan Kementerian Kesihatan Malaysia (KKM), pihaknya mengambil maklum mengenai isu air dalam tin kitar semula yang tular di media sosial. Penggunaan tin bekas susu dan tin-tin lain yang dikitar semula bagi tujuan penyediaan air boleh memberikan risiko kepada pengguna.

Ini berikutan kebersihan tin kitar semula adalah diragui kerana sukar dibersihkan dengan sempurna disebabkan rekabentuk tin tersebut dan kemungkinan terdapat permukaan tin yang kemek. Di samping itu, ia boleh mencederakan pengguna semasa minum disebabkan permukaan tin yang tajam.

Oleh itu, KKM menasihatkan supaya orang ramai khususnya peniaga makanan menghentikan penggunaan tin yang dikitar semula dalam penyediaan air kerana tin tersebut bukan bertujuan untuk penghidangan air minum.

Peniaga hendaklah menggunakan bekas air yang bersesuaian dengan jenis air yang hendak dihidangkan bagi mengelakkan pencemaran makanan dan bahaya kepada kesihatan.

Sehubungan itu, dari segi perundangan, Peraturan 27, Peraturan-Peraturan Makanan 1985 melarang penggunaan apa-apa bungkusan yang boleh mengeluarkan bahan beracun, merosakkan atau mencacatkan atau yang membantu dalam pemerosotan kualiti makanan.

Dan, di bawah Seksyen 13, Akta Makanan 1983, sesiapa yang menyedia atau menjual apa-apa makanan yang di dalamnya mengandungi bahan yang memudaratkan kesihatan adalah melakukan kesalahan dan jika sabit kesalahan, boleh dijatuhi hukuman denda tidak melebihi RM100,000 atau penjara tidak melebihi sepuluh (10) tahun atau kedua-duanya.

Elakkan diri daripada menggunakan bekas seperti tin susu kitar semula bagi memastikan kebersihan bekas air yang kita gunakan. Bekas tin yang berkarat dan keadaan tinnya yang tajam dan tidak selamat amatlah berbahaya untuk kesihatan pengguna. Masih terdapat banyak lagi bekas makanan dan minuman yang lebih selamat untuk digunakan berbanding bekas-bekas yang tidak terjamin seperti ini. Jangan memperjudikan kesihatan anda semata-mata untuk mengejar populariti di medan sosial.

Baca juga:

Minuman Bergula dan Potensi Kaitannya dengan Kanser

Minuman Tenaga Tinggi Kafein, Bukan untuk Remaja

Gen Mempengaruhi Pilihan Minuman Kegemaran Anda


Nak Bawa Baby Baru Lahir Berjalan-Jalan, Selamat Ke Tidak Sepanjang Covid 19 Ini?

Mommies
mesti tak sabar nak bawa bayi keluar berjalan-jalan, kan? Tapi boleh ke bayi baru lahir dibawa berjalan? Ini yang perlu anda ketahui.

Selamat ke bayi baru lahir dibawa berjalan?

Untuk memutuskan bila masa yang sesuai untuk bawa bayi keluar di tempat awam atau berjalan-jalan untuk kali pertama pastinya boleh mendatangkan kerunsingan pada ibu bapa.

Kebimbangan utama adalah mengenai
tahap sistem imun si manja
yang masih belum berkembang sepenuhnya. Pastinya menyukarkan bayi untuk melawan penyakit atau jangkitan.

Adakah perlu untuk menunggu sehingga tempoh waktu tertentu sebelum bayi baru lahir dibawa keluar berjalan?

Sebenarnya tiada keperluan untuk menunggu sehingga tempoh tertentu sebelum membawa bayi keluar.

Sekiranya ada yang mengatakan anda perlu menunggu sekurang-kurangnya sebulan, ia
salah
 sama sekali.

Tiada tempoh tertentu untuk bawa bayi keluar

Hakikatnya, jika bayi anda sihat, mendapatkan udara segar pastinya 1 pilihan yang baik untuk ibu dan bayi, jika anda mengambil langkah berjaga-jaga.

Menurut kebanyakan pakar dan profesional kesihatan pediatrik, bayi baru lahir boleh dibawa ke tempat awam atau keluar selagi ibu bapa mengikuti beberapa langkah keselamatan asas.

Tidak perlu menunggu sehingga 6 minggu atau 2 bulan. Bawa bayi keluar, khususnya bersantai di taman sangat sesuai untuk ibu bapa dan si manja.

Cahaya matahari dan udara segar boleh memberikan manfaat kesihatan seperti pendedahan
vitamin D
, menjadikan tahap emosi dan tenaga lebih baik.

Walau bagaimanapun, dalam keadaan tertentu, doktor mungkin akan menyarankan untuk tidak membawa bayi keluar.

Keadaan tersebut melibatkan
bayi kelahiran pramatang
 atau mempunyai keadaan kesihatan yang menjejaskan sistem imun mereka.

Tip bawa bayi baru lahir keluar

Untuk memastikan bayi baru lahir anda sihat dan selamat, penting untuk anda berwaspada dengan persekitaran dan individu yang akan ditemui ketika keluar di tempat awam.

Tugasan penting tersebut perlu dilakukan untuk selama beberapa minggu dan bulan bagi mengurangkan risiko terdedah kepada penyakit sewaktu bawa bayi keluar.

Jika anda sudah bersedia untuk membawa si manja berjalan, berikut beberapa tip mudah boleh anda amalkan:

Hadkan pendedahan cahaya matahari

Sememangnya matahari dapat memberikan
vitamin D yang sangat diperlukan oleh badan
 terutamanya bayi yang baru dilahirkan.

Pun begitu, bayi lebih terdedah untuk
mengalami selaran matahari
, jika terdedah secara berlebihan.

Sebaiknya hadkan pendedahan kepada sinar UV secara langsung untuk tempoh 15 minit sahaja.

Untuk lebih kepastian, berbincanglah dengan doktor bagi menentukan jumlah cahaya matahari yang selamat untuk si manja.

 Elakkan sentuhan dan ciuman

Ini tip penting yang perlu diikuti jika anda mahu membawa bayi baru lahir keluar berjalan-jalan.

Anda harus sentiasa berwaspada dan berhati-hati dengan individu sekeliling kerana anda tidak dapat mengetahui keadaan kesihatan seseorang.

Jadi idea paling baik adalah untuk menjauhkan sebarang sentuhan tangan dan wajah kanak-kanak mahupun individu yang tidak dikenali daripada memegang atau
 mencium bayi
 anda.

Dengan ahli keluarga sendiri juga anda harus memilih dan tidak membenarkan mereka yang sakit untuk memegang si manja.

Tetapi dinasihatkan untuk anda melakukan dengan cara yang berhemah. Elakkan daripada menimbulkan perselisihan faham.

 Selektif tentang lokasi

Bukan semua tempat sesuai untuk bawa bayi berjalan, ingat ya wahai
mommies.

Tempat seperti sekolah, pejabat doktor, hospital, pusat jagaan harian, kapal terbang mahupun sebarang pengangkutan awam lain adalah tempat yang dikenali sebagai ‘pusat kuman yang utama’. Jadi, sebaiknya, elakkan!

Tetapi jika keadaan memerlukan anda membawa bayi baru lahir ke tempat disebutkan di atas, sentiasa pastikan si manja berada dalam dakapan atau
diletakkan dalam carrier mahupun kereta sorong
.

Pastikan anda
sentiasa membasuh tangan
 selepas menyentuh sebarang permukaan atau barangan mahupun tangan individu lain sebelum memegang si manja.

 Keadaan cuaca

Perhatikan juga keadaan cuaca. Jika anda mahu bawa bayi keluar bersiar di taman, elakkan daripada memakaikan pakaian yang berlebihan kepada si comel.

Biasanya ibu bapa serta datuk dan nenek
percaya bayi sentiasa mahu dibaluti selimut
. Hakikatnya ia bergantung kepada cuaca.

Jika tidak ia mungkin membuatkan bayi berasa panas dan tidak selesa. Cuma sediakan selimut sebagai langkah persediaan.

 Sediakan kelengkapan

Untuk membawa bayi baru lahir berjalan-jalan, walaupun sekadar bersiar di taman kawasan perumahan, anda tetap perlu menyediakan kelengkapan si manja.

Pakaian salin, lampin bersih, kain napkin, pelindung penyusuan dan tisu basah antara barangan yang harus sentiasa ada semasa keluar.

Jika anda berasa segan untuk
menyusukan bayi di tempat awam
, mungkin anda boleh mencari tempat yang lebih selesa untuk melakukan penyusuan.

Pertimbangkan secara rasional

Walaupun tiada larangan untuk bawa bayi keluar, namun sebagai ibu bapa, anda harus mempunyai pertimbangan rasional.

Bagi bayi baru lahir yang mempunyai isu berkaitan kesihatan, untuk jangka masa tertentu sehingga dibenarkan doktor, elakkanlah daripada keluar.

Fikirkan tentang keselamatan si manja dan keperluan untuk membawa mereka keluar, sama ada penting ataupun tidak.


Ingin hamil semula, tetapi masih menyusukan bayi? Ini caranya!

Kita tahu bahawa amat sukar untuk seseorang ibu itu hamil jika dia masih menyusukan bayi. Malahan, ianya adalah hampir mustahil. Ini kerana, penyusuan susu ibu boleh mencegah kehamilan kira-kira purata 98-99% pada setiap kalinya. Akan tetapi, tiada apa yang mustahil. Anda hanya kurang subur ketika masih menyusukan bayi, tetapi bukanlah tidak subur.

Kesukaran untuk hamil semula jika masih menyusukan bayi

Penyusuan menangguhkan hormon yang mengaktifkan ovulasi seseorang wanita. Jadi, lebih lama anda menyusukan bayi, lebih kurang kecenderungan anda untuk kembali hamil. Tempoh ovulasi anda mungkin bermula kira-kira tiga bulan selepas anda memulakan penyusuan, tetapi memandangkan anda hanya akan mengetahui hari haid anda selepas 2 minggu ovulasi, anda mungkin sudah terlambat untuk mencegah kehamilan selepas mengetahuinya!

Penyusuan merangsang hormon yang dipanggil prolaktin, kadangkala digelar hormon susu. Tahap prolaktin yang tinggi menghentikan anda daripada mengalami ovulasi.

Jika anda menyusukan bayi sepanjang hari, ovulasi anda mungkin mengambil masa untuk bermula semula, iaitu selepas setahun ataupun lebih. Walau bagaimanapun, jika anda berselang-seli dengan pemberian susu formula kepada bayi, atau bayi anda tidak tidur bersama anda dan tidak menyusu badan pada waktu malam, tempoh haid anda biasanya akan kembali semula dalam masa tiga hingga lima bulan.

Bagaimana untuk hamil semula walaupun saya masih menyusukan bayi?

Meskipun haid anda tidak kembali untuk beberapa bulan selepas bersalin, namun tubuh anda selalunya akan melepaskan telur pertama postnatal sebelum anda didatangi haid pertama. Jadi, anda tidak tahu bila ovulasi anda sehinggalah dua minggu berikutnya semasa anda didatangi haid. Peluang terbaik untuk anda hamil semula semasa masih menyusukan bayi adalah dengan kerap melakukan seks tanpa perlindungan bersama pasangan anda.

Jika bayi anda tidur sepanjang malam pada awal kelahirannya, tahap prolaktin anda (sejenis hormon yang merangsang kelenjar susu) akan berkurang dan anda mungkin kembali subur dalam tempoh tiga hingga lapan bulan.

Sesetengah wanita sebenarnya menganggap penyusuan badan sebagai suatu bentuk merancang keluarga. Ia dipanggil kaedah amenorrhoea laktasi atau LAM. Kaedah ini berisiko kerana anda tidak tahu bila ovulasi pertama anda. Cara ini juga tidak semudah anda membuat penyusuan susu ibu eksklusif. Jika anda ingin melakukan kaedah ini, anda perlu mendapatkan lebih banyak informasi mengenainya daripada ahli terapi atau pusat laktasi.

Terdapat beberapa perkara yang anda perlu tahu semasa tempoh penyusuan susu badan untuk mempersiapkan tubuh anda bagi kehamilan dan meningkatkan peluang anda hamil semula.

Kurangkan menyusu badan pada malam hari (kurang daripada 6 jam). Ini akan mengurangkan pengeluaran susu anda. Ini juga akan memberitahu tubuh anda bahawa ia boleh kembali dengan rutin tiada laktasi seperti kembali ovulasi.

Mula berikan bayi makanan pejal dan makanan tambahan cecair lain (selepas kira-kira 6 bulan usia bayi). Cara ini akan lebih menurunkan penghasilan susu anda. Bayi masih akan mendapat nutrisi yang diperlukan dan anda masih dapat menjalin ikatan erat dengan si manja semasa penyusuan di siang hari.

Hentikan penyusuan. Jika sebarang rangsangan puting melalui penyusuan menghentikan anda daripada kembali ovulasi, maka menghentikan penyusuan adalah pilihan terakhir yang boleh anda lakukan. Namun, ia tidak digalakkan sehinggalah bayi anda berusia sekurang-kurangnya 6 bulan. Ini adalah usaha anda yang terakhir dan ia tidak digalakkan. Penyusuan susu ibu adalah penting untuk kesihatan dan perkembangan bayi anda. Pertubuhan Kesihatan Dunia (WHO) menyarankan penyusuan eksklusif untuk bayi baru lahir sehingga usia 6 bulan, dan penyusuan diteruskan bersama pemberian makanan pelengkap sehingga usia bayi 2 tahun.

Kebanyakan wanita berfikir ingin cepat habis menyusukan bayi supaya mereka boleh kembali semula bekerja. Walau bagaimanapun, ini adalah keputusan yang sangat penting yang perlu anda pertimbangkan, kerana ia boleh menjejaskan perkembangan bayi anda pada masa depan. Jika anda masih menyusukan bayi di bawah usia 9 bulan, penyusuan susu ibu adalah lebih penting berbanding hasrat anda untuk hamil semula. Ikatan dan khasiat penyusuan susu ibu adalah amat penting untuk bayi anda.


Miliki Anak Dengan Penyakit Jarang Jumpa, Pembakar Semangat Buat Ibu Ayah Ini!

Bersempena Hari Wanita Sedunia yang akan disambut pada setiap 8 Mac, Hello Doktor akan berkongsikan kisah pengorbanan ibu bapa dalam menjaga dan
membesarkan anak-anak
istimewa yang menghidap penyakit jarang jumpa (PJJ).

Untuk mendapatkan lebih banyak info tentang Kesihatan, sila dapatkannya
di sini
.

Apa itu penyakit jarang jumpa?

“KASIH Wanita’ telah diangkat menjadi tema
Hari Wanita
 Antarabangsa 2023 oleh Kementerian Pembangunan Wanita, Keluarga dan Masyarakat (KPWKM).

Ia dipilih bagi menghargai wanita yang sentiasa mencurahkan kasih sayang, mengekalkan akhlak mulia, memastikan diri dan keluarga sihat, sentiasa mempertingkatkan ilmu dan memelihara keharmonian sekeliling.

Ternyata, tema itu bersesuaian dengan kisah pengorbanan
ibu bapa
 yang dikongsikan dalam artikel ini.

Sebelum terus kepada kisah pengorbanan sempena Hari Wanita Sedunia, ayuh kita fahami terlebih dahulu mengenai penyakit jarang jumpa ini.

Menurut Pertubuhan
Kesihatan
 Sedunia (WHO), PJJ atau
rare disease
 merupakan sebarang penyakit yang dialami oleh sebilangan kecil populasi am.

Umar, anak kecil yang mengalami Treacher Collins Syndrome (TCS).

Di Malaysia, Persatuan Penyakit Jarang Jumpa Malaysia (MRDS) mentakrifkannya sebagai penyakit yang dihidapi oleh kurang daripada 1 dalam 4,000 individu di dalam komuniti.

Secara amnya, dianggarkan terdapat antara 6,000-8,000 jenis PJJ. Sebanyak 80 peratus kes PJJ ini melibatkan faktor genetik (diwarisi), manakala selebihnya disebabkan faktor luaran seperti:

Pendedahan kepada elemen persekitaran

Bahan kimia
semasa mengandung

Jangkitan

Kanser
 jarang jumpa

Jadi apakah yang membezakan pengorbanan ibu bapa kepada anak dengan PJJ atau dengan anak normal lain?

Sudah tentulah cabarannya dari segi
emosi
 yang sukar untuk dijelaskan.

Pengorbanan ibu bapa: Diduga emosi setelah kelahiran bayi

Menurut Juliana, dia hanya mengetahui bahawa anak ketiganya, Amra Khadeeja mengalami
Treacher Collins Syndrome
 (TCS) selepas selamat dilahirkan.

Juliana bersama anaknya Amra Khadeeja, yang mengalami Treacher Collins Syndrome (TCS).

TCS merupakan gangguan genetik yang menjejaskan pertumbuhan dan perkembangan kepala. Ia menghalang tengkorak, pipi dan tulang rahang daripada berkembang dengan betul, menyebabkan anomali muka dan kehilangan pendengaran.

Semasa
tempoh kehamilan
, doktor memberitahu bahawa jumlah air ketubannya lebih banyak daripada biasa. Namun dia menganggap itu perkara biasa memandangkan dua kehamilan terdahulu juga mengalami masalah sama dan bayi yang dilahirkan adalah normal.

Selepas bersabung nyawa melahirkan anak, bayangkan situasi di mana kalian tidak dibenarkan langsung untuk memeluk dan memegang si kecil? Bahkan hanya ditunjukkan seketika wajah anak sebelum terus dihantar ke un
it rawatan intensif neonata
l (NICU).

Itulah keadaan yang dihadapi Juliana dan ibu-ibu lain yang
melahirkan anak
 dengan penyakit jarang jumpa ini. Satu pengorbanan ibu bapa yang mungkin sukar untuk dijelaskan dengan kata-kata.

Lebih memilukan apabila doktor memberitahu Juliana bahawa anaknya yang diberikan bantuan pernafasan hanya mempunyai 50-50 peluang untuk hidup.

Besar sungguh dugaan, sakit melahirkan anak pun masih belum lega, dia perlu pula berperang dengan emosi dan perasaan sendiri.

Juliana bersama anak-anaknya dan suami.

Namun dia bersyukur kerana menerima
sokongan yang kuat daripada suami
, terutamanya apabila melibatkan hal penjagaan kedua-dua anaknya ketika dia sibuk berulang-alik ke NICU.

Isteri memainkan peranan penting

Krishnamurthi Nagaraju memberitahu bahawa
anak sulungnya
 dilahirkan dengan
Osteogenesis Imperfecta

(Brittle bone disease
), salah satu jenis penyakit jarang jumpa yang bukan sahaja menjejaskan tulang tetapi turut mengakibatkan otot lembut.

Krishnamurthi bersama isteri dan anak-anaknya.

Seperti Juliana, anaknya turut dimasukkan ke NICU. Namun dia bersyukur kerana
doktor
banyak membantu dirinya dan isteri memandangkan ini merupakan kali pertama mereka mengetahui mengenai kewujudan PJJ.

Antara pengorbanan ibu bapa yang perlu dilakukan adalah cuti tahunan akan digunakan untuk memenuhi temu janji rawatan anaknya.

“Saya juga beruntung kerana mempunyai waktu kerja yang fleksibel. Keadaan ini sekali gus banyak membantu saya untuk memenuhi sesi rawatan anak. Namun sudah tentu isteri saya yang banyak memainkan peranan dalam menjaga
anak lelaki
 kami ini,” ujar Krishna.

Tambah Krishna lagi, “Jika dahulu ingin keluar ke mana-mana, barangan anak akan penuh satu kereta. Dan kini setelah enam tahun, isteri saya sudah mahir dalam mengendalikan aspek penjagaan anak, jadi dia lebih mengetahui keperluan kedua-dua anaknya.”

Pengorbanan ibu bapa: Cuti setahun tanpa gaji

Anak sulung Hui Wen Ng, Aston, 7, turut disahkan mempunyai PJJ, jenis
Wolf-Hirschhorn Syndrome.
Ia adalah keadaan genetik yang menjejaskan beberapa bahagian badan anak termasuk muka,
jantung
, otak dan ketinggian.

Kehilangan gen pada kromosom 4 menyebabkan keadaan ini. Kebanyakan kes ini tidak diwarisi dan berlaku secara rawak, tanpa sejarah keadaan dalam keluarga.

Ketika berkongsi ceritanya, Wen memberitahu bahawa semasa kehamilan tiada sebarang masalah, cuma apabila memasuki usia kehamilan minggu ke-36, doktor menyatakan
bayi dalam kandungan
 tidak membesar.

Keadaan ini sekali gus memerlukan dia menjalani prosedur
pembedahan caesarean
 kecemasan dan sejurus selepas prosedur, bayinya terus dimasukkan ke NICU.

Sedar banyak yang perlu dipelajari dan dikorbankan dalam menjaga anak dengan kondisi penyakit ini, Wen bertindak
mengambil cuti
 setahun tanpa gaji untuk menumpukan perhatian kepada penjagaan anaknya. Betapa besarnya pengorbanan ibu bapa demi anak-anak.

“Sokongan dan penerimaan daripada keluarga merupakan perkara penting apabila melibatkan anak dengan PJJ. Kumpulan sokongan daripada
WhatsApp
 juga turut membantu dalam memudahkan penjagaan anaknya,” ujar Wen.

Menurut Wen, perkembangan anaknya menjadi lebih baik selepas
kelahiran anak keduanya
 dan sebagai ibu, pastinya ia sesuatu yang amat dinantikan oleh seisi keluarga.

Jauh namun saling memberi sokongan, antara pengorbanan ibu bapa PJJ

Berjauhan dengan pasangan dalam membesarkan anak PJJ bukanlah sesuatu yang mudah dan itulah yang perlu dilalui oleh Rafidah Zakaria dan suami.

Pengorbanan ibu bapa dalam kisah ini mungkin tiada jauh beza dengan
pasangan jarak jauh
lain. Tetapi mendengar kisah Rafidah terpaksa melakukan semua yang melibatkan kesihatan anaknya, Umar yang mengalami TCS sendiri cukup menyentuh hati penulis.

Rafidah bersama suami dan anaknya, Umar.

Bayangkan suami berada jauh di Pahang dan anda bersama anak di Johor Bahru. Rafidah beruntung kerana
ibu bapanya
dan mentua menetap di negeri yang sama. Jadi sedikit sebanyak ia dapat meringankan bebannya.

Rafidah yang memilih untuk berhenti kerja selepas kelahiran Umar mengakui pada permulaan dirinya turut mengalami tekanan emosi. Walaupun jauh, namun suami tetap membantu mengatasi keadaan itu dengan mendaftarkan dirinya untuk sesi kaunseling dan psikiatri.

Bagi Rafidah, kewujudan komuniti
sokongan
WhatsApp
 turut banyak membantu dirinya dalam menguruskan anak.

“Selepas Umar lahir, saya tidak keluar rumah kerana bimbangkan aspek penjagaan, lebih-lebih lagi anak memakai alat tiub trakeostomi (alat pernafasan).

Umar dengan alat tiub trakeostomi.

“Tetapi segalanya berubah dengan bantuan daripada rakan-rakan dalam
group WhatsApp.
 Selepas enam bulan buat pertama kalinya, saya dapat membawa Umar keluar. Pada saat itu, memang terasa ‘bebas’,” jelas Rafidah.

Renungan pelik dan
anak kecil menangis
 melihat kelainan anaknya dianggap perkara biasa bagi Rafidah dan ia bukan penghalang untuk anaknya dengan penyakit jarang jumpa bebas meneroka dunia.

“
Don’t tell Umar about the world, but tell the world about Umar,”
 merupakan kata-kata semangat daripada suami yang menjadi kekuatan buat dirinya, menutupi kisah pengorbanan ibu bapa ini.

Kebahagiaan adalah milik semua

Walaupun dua daripada tiga anaknya, Muhammad Harraz Zahra, 9, dan Muhammad Hafiy Iqbal, 3, mengalami TCS, namun bagi Syarinie, setiap anak-anak berhak merasai kebahagian seperti individu lain.

Baginya anak-anak PJJ perlu diberikan didikan sewajarnya dan dibiarkan bergaul dengan kanak-kanak lain bagi
membentuk keyakinan diri
 mereka tanpa rasa malu dengan kekurangan diri.

Dari kanan: Muhammad Harraz Zahran, 9, dan Muhammad Hafiy Iqbal, 3, yang mengalami Treacher Collins Syndrome (TCS).

“Usah malu untuk ‘menunjukkan’ mereka kepada masyarakat,” ujar Syarinie.

Dia tidak menafikan bukan semua individu boleh menerima kewujudan anak seperti ini namun segalanya bukan penghalang jika mendapat sokongan kuat daripada keluarga.

Baginya, anak yang memiliki penyakit jarang jumpa ini adalah anugerah Allah yang tiada nilainya. Antara pengorbanan ibu bapa yang penting adalah untuk memberi sokongan dan membantu mereka.

Syarinie memberitahu pengalaman paling berharga apabila
bergelar ibu
 kepada anak-anak istimewa ini adalah dia mendapat kekuatan dan kesabaran yang tinggi bagi membesarkan mereka.

Akhir kata

Setiap manusia mempunyai liku kehidupan masing-masing.
Ada yang diuji sukar mendapat pasangan, diduga dengan belum mempunyai rezeki zuriat ataupun jodoh tidak panjang walaupun
memiliki cahaya mata
.

Semuanya berbeza. Begitu jugalah dengan kisah pengorbanan ibu bapa dengan anak-anak PJJ ini.
Percayalah setiap yang berlaku itu ada hikmahnya dan jangan pernah menyalahkan takdir.

Wanita, tampak lemah lembut tetapi percayalah ada kekuatan dalam diri yang mungkin mereka sendiri tidak sedari.

Selamat Hari Wanita Sedunia!


Bolehkah Anda Percaya Pada Pengasuh Anak? Ini Tanda-tanda Anda Perlu Tukar Pengasuh

Menyerahkan anak kepada jagaan orang yang baru anda kenali bukanlah suatu yang menggembirakan. Apatah lagi, saban hari media memaparkan lambakan berita tentang kekejaman pengasuh yang mendera bayi dan kanak-kanak. Sudah tentu setiap ibu bapa akan berasa risau akan keselamatan anak mereka.

Bagi memastikan anak anda berada di bawah jagaan pengasuh yang betul, anda mungkin perlu melakukan ‘pengintipan’. Anak anda mungkin berada pada pengasuh yang salah jika:

Dia takut setiap kali anda ingin menghantarnya ke rumah pengasuh. Kanak-kanak akan menangis atau menunjukkan tantrum setiap kali anda ingin menghantar mereka ke sana.

Pengasuh kelihatan berahsia tentang rutin harian anak anda. Sepatutnya, rutin anak di rumah pengasuh bukanlah perkara rahsia untuk ibu. Selepas pulang berkerja, sudah tentu anda ingin tahu apa yang dilalui oleh anak anda di rumah pengasuh. Jika pengasuh anak anda tidak memberitahu anda tentang perkara tersebut, sama ada dia kurang dalam berkomunikasi ataupun ada sesuatu yang dirahsiakannya.

Tugas seorang pengasuh adalah untuk menjaga anak anda, bermakna pengasuh perlu memerhatikan dan memantau keselamatan anak anda sepanjang kanak-kanak berada dalam jagaannya. Jika anak anda banyak kali mengalami kemalangan atau kecederaan di rumah pengasuh, ini adalah sesuatu yang perlu anda awasi.

Pengasuh tidak mengikut permintaan anda. Sudah tentu anda ada cara sendiri untuk mendidik anak anda seperti dari segi pemakanan, tidur dan keselamatan anak. Jika pengasuh bertindak seperti dia yang lebih tahu untuk membesarkan anak anda, jadi ini mungkin alasan untuk anda tukar pengasuh anak.

Anak anda kelihatan tidak terurus dan kotor. Kanak-kanak memang gemar main kotor. Namun, jika setiap kali anda mengambil anak dalam keadaan kotor dengan lampin tidak ditukar, ini mungkin tanda-tanda anda perlu mencari pengasuh lain untuk anak anda.

Anak anda kerap lapar dan letih setiap kali anda mengambilnya balik. Ini mungkin petanda pengasuh tidak mengikut rutin makan dan tidur siang anak anda.

Naluri anda mengatakan ada sesuatu yang tidak kena pada pengasuh. Jika anda mempunyai perasaan yang buruk tentang pengasuh, lebih baik anda ikut naluri anda. Lebih baik jika anda menukar pengasuh anak dan mencari orang yang lebih sesuai untuk menjaga anak anda.


Pundi Kencing SAKIT Masa Kencing? Itu Tanda Jangkitan UTI! Ini Cara Atasinya...

Mengalami jangkitan pundi kencing (UTI) mungkin merupakan punca pundi kencing sakit. Teruskan membaca untuk mengetahui lebih lanjut.

Untuk mendapatkan lebih banyak info tentang Urologi, sila dapatkannya
di sini.

Definisi

Apa itu Jangkitan pundi kencing?

Jangkitan pundi kencing (radang pundi kencing) ialah jangkitan
saluran kencing
 akut disebabkan oleh bakteria di dalam pundi kencing.

Dalam sesetengah kes, keadaan ini boleh terjadi semula dalam tempoh masa yang panjang.

Radang pundi kencing ini mungkin juga adalah tindakbalas kepada beberapa jenis ubat, terapi radiasi atau bahan yang boleh menyebabkan radang atau komplikasi daripada penyakit lain.

Baca juga:

Punca pundi kencing sakit: Kebarangkalian jangkitan berlaku

UTI sangat biasa terjadi. Penyakit ini kebanyakannya berlaku
dalam kalangan wanita
 berbanding lelaki.

Lebih daripada 50% wanita terkena jangkitan ini sekurang-kurangnya sekali seumur hidup. Ia menjejaskan individu pada setiap peringkat usia.

Dalam
kalangan lelaki,
 risiko untuk mendapat jangkitan ini meningkat dengan bertambahnya usia. Ia dapat diatasi dengan mengurangkan faktor risiko anda.

Sila berbincang dengan doktor anda untuk mengetahui maklumat lanjut.

Simptom-simptom

Punca pundi kencing sakit: Fahami simptomnya

Symptom yang paling biasa berlaku ialah:

Air kencing berbau
,  keruh atau berdarah;

  Membuang air kecil dengan lebih kerap daripada biasa, dalam kuantiti yang sedikit;

  Sakit atau berasa pedih ketika membuang air kecil;

  Kerap berasa ingin kencing yang dipanggil sebagai terdesak untuk kencing (urgency);

  Kejang atau berasa tekanan di bahagian
bawah abdomen
 atau bawah bahagian belakang;

  Sakit belakang dikedua-dua belah badan atau ditengah bahagian belakang;

 Terkencing tanpa sengaja di siang hari dalam kalangan kanak-kanak.

Simptom yang paling serius ialah jangkitan pada
buah pinggang
.

Jika anda mempunyai sebarang persoalan berkaitan symptom penyakit ini, sila berunding dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengalami tanda berikut:

Sakit belakang atau di bahagian sisi;

Demam atau menggigil;

Loya dan muntah;

Pundi kencing sakit dan kerap kencing
;

Kencing berdarah
;

Terkencing tanpa sengaja disiang hari dalam kalangan kanak-kanak.

Punca

Apakah punca pundi kencing sakit?

Terdapat banyak punca kepada UTI:

Jangkitan bakteria:

Jangkitan bakteria adalah punca paling lazim yang menyebabkan jangkitan pundi kencing.

Ia berlaku apabila bakteria melekat pada dinding pundi kencing dan membiak, berlawanan dengan keadaan normal dimana bakteria ini disingkirkan ketika membuang air kecil.

Jenis bakteria paling lazim penyebab kepada jangkitan ini ialah
Escherichia coli
(
E. coli
) yang secara semulajadinya wujud di
dalam usus
 besar.

Apabila seseorang individu mempunyai bekateria ini di dalam badan dan tidak disingkirkan semasa membuang air kecil, jangkitan akan mula berlaku.

Terdapat juga bakteria jenis lain yang menjadi punca kepada jangkitan pundi kencing seperti Chlamydia Mycoplasma. Bakteria jenis ini merebak melalui
hubungan seksual
bersama orang yang mendapat jangkitan Chlamydia Mycoplasma.

Jangkitan pundi kencing tidak berjangkit:

Terdapat beberapa perkara lain penyebab jangkitan pundi kencing termasuk:

Radang pundi kencing
interstitial.

Ubat penyebab radang: sesetengah ubat, terutamanya
ubat kemoterapi
 seperti cyclophosphamide dan ifosfamide boleh menyebabkan radang pada pundi kencing anda.

Radang akibat radiasi terutama rawatan radiasi dikawasan pelvis.

Penggunaan catheter.

Radang pundi kencing akibat barang kimia seperti
mandian berbuih
, spray pembersih wanita atau gel pembunuh sperma (spermicide)

Radang pundi kencing bersama dengan keadaan lain. Radang ini juga dikenali sebagai
komplikasi kepada masalah kesihatan lain seperti
kencing manis
, batu karang dalam buah pinggang, prostat membesar atau kecederaan pada urat saraf.

Faktor-faktor Risiko

Apakah yang meningkatkan risiko saya kepada punca pundi kencing sakit?

Terdapat banyak factor-faktor risiko untuk jangkitan pundi kencing ini. Contohnya:

Jantina: banyak berlaku dalam kalangan wanita berbanding lelaki.

Umur: risiko untuk mendapat jangkitan ini seiring dengan peningkatan usia.

Tidak bergerak

Membuat hubungan seks berisiko (bertukar/banyak pasangan, seks anal)

Penggunaan perancang kehamilan.

Sudah putus haid

Batu karang
 dalam buah pinggang

Prostat
 membesar

Menhidap kencing manis, jangkitan HIV dan mendapat rawatan untuk kanser

Menggunakan catheter untuk jangka masa yang panjang

Dalam kalangan lelaki, sebarang masalah kesihatan, radang pundi kencing jarang berlaku.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Punca pundi kencing sakit: Cara diagnosis dilakukan

Jangkitan pundi kencing boleh didiagnos dengan:

Analisis air kencing;

Cystoscopy;

Imbasan imej (X-ray, CT scan)

Punca pundi kencing sakit: Kaedah rawatan

Kaedah rawatan adalah bergantung kepada puncanya.

Merawat jangkitan pundi kencing yang disebabkan oleh bakteria:

Antibiotik adalah ubat pertama yang digunakan untuk merawat jangkitan pundi kencing disebabkan oleh bakteria. Berundinglah dengan doktor anda untuk maklumat lanjut.

Jangkitan kali pertama: pesakit disarankan untuk
mengambil antibiotik
untuk tiga hari dalam seminggu walaupun simptom-simptomnya semakin baik dalam masa sehari.

Jangkitan berulang: antibiotic boleh dipreskrip untuk tempoh masa yang panjang.

Jangkitan daripada hospital: rawatan yang paling mencabar kerana berlaku pertentangan terhadap antibiotik.

Untuk wanita yang sudah
putus haid
, krim estrogen untuk vagina boleh digunakan.

Merawat punca pundi kencing sakit disebabkan oleh punca lain bergantung kepada gejala penyakit tersebut:

Untuk jangkitan interstitial, tujuan rawatan adalah untuk melegakan tanda dan simptom seperti:

Ubatan yang diambil secara oral atau dimasukkan secara terus ke dalam pundi kencing.

Regangan pundi dengan air dan gas (bladder distention) atau pembedahan;

Rangsangan saraf.

 Radang pundi kencing akibat bahan kimia : elak daripada menggunakan barangan tersebut  untuk melegakan simptom dan menhalanag episod radang pundi kencing.

 R
adang pundi akibat radiasi dan akibat ubat-ubatan: gunakan ubat-ubatan untuk melegakan simptom atau banyak
minum air
 untuk menyingkirkan bahan-bahan yang
boleh menyebabkan radang pundi kencing.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Jangkitan pundi kencing?

Gaya hidup dan kaedah pengubatan sampingan berikut mungkin membantu anda untuk mengatasi punca pundi kencing sakit.
Ianya termasuklah:

Hydrasi: banyak minum air. Berundinglah dengan doktor untuk mengetahui kuantiti air yang bersesuain dengan keadaan kesihatan.

Kencing bila perlu.

Lap dari bahagan depan ke belakang selepas membuang air kecil untuk wanita.

Elak daripada menggunakan pancutan, spray pembersih wanita atau serbuk pada
bahagian sulit
.

Mandi dengan pancutan berbanding mandi dengan rendaman (tab mandi)

Memakai pakaian dalam diperbuat daripada kapas dan pakaian yang longgar dan menukar pakaian dalaman setiap hari.

Memakai pad berbanding tampon ketika menstruasi.

Elak daripada menggunakan diafragma atau ubat pembunuh sperma (spermaticide) dan tukar bentuk bahan perancang kehamilan.

Gunakan kondom
yang dilincirkan dengan ubat yang tidak membunuh sperma (non-spermaticide).

Membuang ar kecil sebelum dan selepas hubungan seksual.

Sekiranya anda mempunyai sebarang pertanyaan, sila berunding dengan doktor untuk lebih kepastian.


Baru Hamil 3 Hari Sudah Dapat Lihat Tanda? Fahami 5 Simptom PENTING Ini!

Betul ke ada tanda-tanda orang hamil 3 hari? Bukankah terlalu awal tempoh tersebut untuk dapat melihat sebarang simptom kehamilan?

Tidak dinafikan tempoh menunggu
selepas ovulasi
 boleh menjadi terlalu lama jika kalian sedang merancang kehamilan.

3 hari selepas tempoh ovulasi atau singkatannya 3 DPO (
3 days past-ovulation
), berkemungkinan berlaku perbezaan kecil menunjukkan anda hamil atau sebaliknya.

Keadaan ini kerana berlaku perubahan hormon, tidak kira sama ada telur berjaya disenyawakan mahupun tidak.

Bagi mendapatkan penjelasan lebih lanjut, pastikan anda teruskan membaca perkongsian artikel ini.

Untuk mendapatkan lebih banyak info tentang Kehamilan, sila dapatkannya
di sini.

3 DPO: Perubahan pada badan

Sebelum pergi lebih mendalam mengenai simptom kehamilan 3 hari, ayuh kita fahami secara ringkas apa yang berlaku pada tubuh jika persenyawaan telur berjaya ketika tempoh ovulasi.

Apabila ovulasi, anda akan memulakan fasa luteal
kitaran haid
. Ia merupakan fasa kedua kitaran haid iaitu selepas berlakunya ovulasi.

Pada fasa ini terbentuknya korpus luteum yang menghasilkan hormon progesteron. Fasa ini penting dalam membuat persediaan ke atas selaput endometrium untuk
tumbesaran embrio (janin)
.

Fasa ini berterusan sehingga pendarahan haid atau implantasi telur yang disenyawakan dalam lapisan rahim berlaku.

Biasanya 3 hari selepas ovulasi, telur matang akan dikeluarkan oleh ovari melalui tiub rahim. Ia akan kekal dalam tiub ini selama 12-24 jam pertama selepas dilepaskan sehingga sama ada disenyawakan atau disingkirkan.

Ketika ini juga, berlaku
perubahan hormon
 sebagai persediaan kemungkinan telur disenyawakan. Ta
hap proge
steron akan meningkat selepas ovulasi dan memuncak pada 6-8 hari kemudian.

Hormon inilah yang bertanggungjawab untuk segala kemungkinan perubahan pada badan dan emosi.

3 DPO: Tanda-tanda orang hamil 3 hari

Semasa 3 DPO, badan mengalami perubahan secara langsung yang berkaitan dengan tahap hormon. Ia menyebabkan gejala yang dikaitkan
dengan PMS (pramenstruasi)
 dan
kehamilan awal
. Amat sukar sebenarnya untuk membezakan antara kedua-dua keadaan ini.

Pun begitu, terdapat beberapa gejala dirujuk sebagai sekunder ovulasi. Ini kerana simptom tersebut tidak semestinya berlaku kepada setiap individu semasa kitaran haid.

Keletihan, antara tanda-tanda orang hamil 3 hari

Keletihan selalunya merupakan salah satu simptom terawal kehamilan. Namun terdapat ramai wanita turut mengalaminya setiap kali kitaran haid. Gejala keletihan yang dialami ini dianggap sebagai 3 DPO biasa ketika fasa luteal.

Pun begitu, jika anda kerap keletihan setiap hari, tidak kira semasa kitaran haid atau
ketika hamil
, sebaiknya lakukan pemeriksaan doktor untuk mendapatkan kepastian mengenai keadaan diri.

Ini kerana dalam sesetengah kes, keletihan berterusan boleh disebabkan keadaan perubatan berbeza seperti hipotiroidisme (fungsi tiroid rendah) atau
anemia (hemoglobin rendah).

Salah satu tanda-tanda orang hamil 3 hari #Kembung perut

Fasa ovulasi selalunya berlaku kira-kira separuh perjalanan kitaran haid. Ini juga masanya anda mungkin mengalami
masalah kembung perut
.

Menjelang 3 DPO, berkemungkinan besar anda mungkin masih mengalami keadaan perut kembung ini. Ini kerana sebelum ovulasi, terdapat peningkatan dalam hormon estrogen dan peluteinan (
luteinizing).

Sakit belakang

Terdapat ramai wanita melaporkan rasa sakit belakang
semasa pendarahan haid
 berlaku, ada juga mengalaminya sebelum
period
. Kebanyakan rasa sakit ini mereda sebaik sahaja haid bermula. Umumnya, ia adalah situasi biasa dan boleh berbeza tahap keterukannya.

Selain itu, kesakitan ini berkemungkinan besar berlaku disebabkan oleh pengecutan otot licin dinding rahim. Ini disebabkan oleh perubahan dalam tahap hormon dan prostaglandin. Ia juga berkemungkinan tanda awal kehamilan.

Loya

Mual selalunya merupakan tanda awal kehamilan. Jika anda sedang mencuba untuk hamil dan berasa loya sekitar 3 DPO, sebaiknya jangan ambil ringan gejala ini okay?

Payudara sensitif, tanda-tanda orang hamil 3 hari

Keadaan ini boleh dikaitkan dengan pelbagai faktor, termasuk
pengambilan kafein
, b
ra yang tidak ses
uai dan perubahan hormon semasa kitaran haid atau kehamilan.

Ada wanita mula mengalami keadaan ini semasa ovulasi dan kesakitan berterusan sehingga permulaan haid.

Tidak kira bila anda mengalami situasi payudara sensitif, gejala ini boleh diredakan dengan mengurangkan pengambilan kafein dan memakai pakaian lebih longgar.

Baca juga:

Gejala 3 DPO cenderung menjadi simptom kehamilan positif?

Sebenarnya agak mustahil untuk mengalami sebarang gejala kehamilan selepas 3 hari ovulasi.

Ini kerana fasa luteal bermula ketika anda mengalami ovulasi dan berterusan sehingga hari pertama pendarahan – berlangsung antara 10-16 hari.

Jika wujud simptom kehamilan pada 3 DPO, anda mungkin tersilap mengira ovulasi. Ia juga mungkin kerana
ketidakseimbangan hormon
. Keadaan ini sebaiknya diperiksa doktor untuk kepastian.

3 DPO & tanda-tanda orang hamil 3 hari: Adakah anda mengandung?

Kekejangan yang berlaku pada 3 DPO mungkin boleh dianggap sebagai
tanda kehamilan awal
. Tetapi keadaan ini jarang berlaku.

Ini kerana telur yang disenyawakan hanya akan ditanam di dalam lapisan rahim antara 6-10 hari selepas ovulasi.

Jika anda mengalami sebarang tanda-tanda orang hamil 3 hari, ia berkemungkinan dipengaruhi oleh perubahan hormon bulanan biasa.

Walau bagaimanapun, sekiranya gejala itu baharu atau jika ia berterusan melebihi masa anda biasanya mendapat haid, itu mungkin simptom kehamilan.

Biasanya doktor akan menyarankan menunggu sehingga haid terlewat 2-3 hari sebelum
melakukan ujian kehamilan
. Ini akan memastikan tahap hormon yang menunjukkan kehamilan positif cukup tinggi untuk diuji.

Jika belum ada rezeki, usah bersedih. Anda boleh menggunakan
kalkulator kesuburan
 Hello Doktor untuk meramalkan tarikh ovulasi bagi kitaran seterusnya.